Se tappio vielä ei murra; 
meni lilan. heikot haavehes. 
Sitä ei ole oikeus surra, 


sen kautta sa saavutit vapautes. 


Sen kautta: sa löysit vasta 

oman sielusi, voimasi tunne! nyt. 
Taas taivaita alkamasta 

sua estä ei tappiot kestetyt. 

POHJATUULEN 


seuraava numero ilmestyy 
elokuun lopulla laajennettuna 
kaksoisnumerona. 


POHJATUULI 

on tulevaisuutta luova €sivistyslehti. 
POHJATUULI kulkee alati selvenevää 
määrätietoisuutta kohti. POHJATUULI 
herättää ja valtaa itselleen alati uusia 
lukijoita. POHJATUULTA täytyy luz 
kea hitaasti, vähän kerrassaan, mutta 
lukea tarkkaan jokainen kirjoitus, lus 
kea tunteen herkistämänä ja senjälkeen 
ajatella. POHJATUULI katsoo yli 
sairaan, harhautuneen nykyhetken. 


Pohjatuulen lukijat ja asiamiehet! 


Jokainen Pohjatuulen lukija, joka tajuaa tällaisen 
lehden tarpeellisuuden ja siis tahtoo, että tämän leh- 
den tulee elää ja voimistua, tekee ainoan mahdolli: 
suuksiinsa kuuluvan avun ryhtymällä aktiiviseen työs 
hön ja hankkii tälle lehdelle vähintäin yhden uuden 
tilaajan. 

Pohjatuulen asiamiehillä on suuri tehtävä. Se työ, 
mitä olemme aloittaneet, on hidasta ja vaivalloista, 
kuten kaikki, todellinen tulevaisuutta valloittava poh 
jan perustamistyö. Siksi rohkenemme luottaa, että 
asiamiehet toimivat innokkaasti asiamiespalkkioiden 
pienuudesta huolimatta. 


Tämän numeron mukana seuraa jokaiselle lehden tilaajalle 2 tilauslippua. 


KRA x hp 9 SA n 


Kirjallis-taiteellinen aikakauslehti 


Ilmestyy kuukauden 15 ja viimeinen päivä 


POLITIIKKA JA KULTTUURI. 


Yhtä vähän kuin mikään muukaan inhimil- 
lisen elämän puoli, eivät myöskään politiikka 
ja kulttuuri ole erillisiä ilmiöitä, joita sellaisina 
täysin itsenäisinä ja erillisinä voitaisiin ar- 
vioida ja määritellä, vaan nekin ovat kiin- 
teästi sidotut suuriin, koko elämää pohjim- 
maisina läpäiseviin prinsiippeihin, joiden sel- 
ventämiseen ja ymmärtämiseen pyrkimisen 
täytyyaina ollaajattelutoiminnan päämääränä. 
Sillä samalla, kuin ihminen oppii näitä suuria 
elämänprinsiippejä ymmärtämään, kykenee 
hän siten avartuneen tajuntansa avulla myös- 
kin paremmin arvioimaan kaikkien niiden il- 
miöiden todellista laatua, jotka yhdessä muo- 
dostavat inhimillisen. elämän sen tuhansine 
erilaisine vivahteineen. 

Viimeksi kuluneelle poliittisen elämän kau- 
delle on ollut oleellista jakautuminen ryhmä- 
kuntiin, jotka kaikki saman kansakunnan kes- 
kuudessa ovat kiihkeästi taistelleet määrätty- 
jen etunäkökohtien johdosta toisiaan vastaan. 
Nimenomaan kuitenkin on huomattava, että 
usemmiten jakautumisen tähän puolueryhmi- 
tykseen on ratkaissut johtajain taholta itsek- 
kyys, tai, mikä tavallisesti on ollut asianlai- 
tana äänestäjäin taholla, tietämättömyys. 

Kuitenkin on aikakaudessamme havaitta- 
vissa selvät merkit, jotka viittaavat siihen, 
että itsekäs puolueaikakausi on aikansa ja 

kaikki kehitysmahdollisuutensa loppuun elä- 
neenä häipymässä pois tapahtuvan kehityk- 
sen piiristä antaakseen tietä uusille, nykyisen 
kehitysvaiheen vaatimuksia paremmin vas- 
taaville poliittisille muodoille. 

Ensisijassa on meidän kansamme keskuu- 
dessa kasvava kansallinen sekä poliittinen- 
että kulttuuritietoisuus herättänyt tietoisuu- 
den yhteenkuuluvaisuudesta, yhteisistä vel- 
vollisuuksista ja yhteisistä tehtävistä. Yhä 
laajemmalle leviää tietoisuus siitä, että jokai- 
sen yksilön on pyrittävä kaikin voiminsa to- 
della rakentavassa toiminnassa sekä yksilönä 
että yhteisen kansakunnan jäsenenä ilmen- 
tämään korkeampia ja täydellisempiä elä- 
män tasoja. Tässä suhteessa on kullakin 
kansakunnan jäsenellä eetillinen, väistämätön 
velvollisuus isänmaataan kohtaan. Ja niiden 
yksilöiden, jotka todella tietävät tämän taju- 
ten, että suurin isänmaanrakkaus on työsken- 
tely sen hyväksi, velvollisuus on tätä tietoi- 
suutta avartaa niissä, jotka vailla mainittua 
oikeata isänmaanrakkautta jatkuvasti ovat 
suunnanneet elämänmahdollisuutensa täysin 
itsekkäitten, heidän mielestään edullisten pää- 
määrien toteuttamiseen. 

Ennenkaikkea olenime siis halunneet koros- 
taa sitä, että eetillisyys toteutuneena, merkit- 
see kussakin ihmisessä sekä yksilönä että 

POHJATUULI 


OSSI IIDEVIRKTIAUNSI. 


Kirjoittanut Pietro Tronchi. 


Pohjatuulella on tilaisuus julkaista jo pitemmän aikaa Helsingissä oleskelleen milanolaisen Orpheus- 
nimisen aikakauskirjan toimittajan valaiseva kirjoitus taidevirtauksista Mussolinin Italiassa. 


Meidän päivinämme käyvät Italiassa lukuisat es- 
teettiset ja artistiset pyrkimykset keskenään hedel- 
mällistä kilpailua. Erikoista huomiota ansaitsee futu- 
ristisen liikkeen ja »19-sataluvun ryhmäm välinen 
kilpailu, sekä kilpailu niiden ryhmien kesken, jotka 
ovat kokoontuneet aikakauslehtien »Orpheus» ja 
»Ouadrante» ympärille. 

Johtamani »Orpheus»-ryhmä tutkii niitä erilaisia 
ongelmia, jotka kuuluvat yhteiskunnalliseen taitee- 
seen, valtioelämään ja autobiografisiin kysymyksiin. 
Toiset ryhmät taas tavoittelevat puhdasta, yleis- 
pätevää taidetta, t.s. taidetta taiteen takia. Niin 
mielenkiintoisia kuin kaikki nämä pyrkimykset ovat- 
kin, syrjäytän ne tässä ja siirryn sen sijaan puhu- 
maan futurismista sekä sen nerokkaasta luojasta 
F.T. Marinettista, Italian Kuninkaallisen Akatemian 
jäsenestä. 

Erehtymättä voi sanoa, että Marinetti on uuden 
Italian suosituimpia miehiä sekä maan suurimpia ja 
tunnetuimpia persoonallisuuksia. 

Hän se julisti, että Italian tulee, jos sen mieli pitää 
itseään suurena kansana, siirtyä omintakeisesti luo- 
vaan toimintaan. Saavuttaakseen yleispätevää ar- 
vonantoa täytyy italialaisten taiteilijain luopua jäl- 
jittelemästä muita, lakata innoittumasta vanhentu- 
neiden aatteiden johdosta ja vapautua perintätapo- 
jen musertavasta ylivallasta luodakseen taiteen, joka 
aidolla tavalla ilmaisisi heidän sielunelämäänsä, ku- 
vastaisi aikaamme ja olisi tulevien päämäärien loista- 
vana enteenä. Sanalla sanoen: taiteen, joka olisi 
aktuellia ja futuristista, sidottua nykyhetkeen ja sa- 
malla kertaa profeetallista sekä täynnä kansallis- 
tunnetta, aitoa italialaista neroa ja alkuperäisyyttä. 

Marinetti alkoi taiteellisen julistuksensa 25 vuotta 
sitten, v. 1909. Hän matkusteli Italian ja koko maail- 
man ristiin rastiin, auliisti siroitellen ympärilleen 
uutta kylvöään ja julistaen lämpimällä, intohimoi- 
sella äänellään valtiollista, moraalista, sivistyksel- 
listä ja taiteellista vallankumousta. Kaikkialla kuul- 
tiin futurismin taistelutorvien ääntä ja sen tuimaa 
asekalsketta. 

Sadoissa kirjallisissa riidoissa sai futurismi syrjäy- 
tetyksi kuutamoromantiikan ja surmatuksi »jälki- 
dannunziolaisen» kirjallisuuden eroottis-tunteellisen 


218 


lohikäärmeen. Se karkoitti kirjansepustelijat ja pikku 
runoilijat, jotka vielä laittelivat kokoon tyhjiä ro- 
maaneja sumuisille aivoille, soinnuttelivat typeriä ja 
latteita riimejä tai juoksuttelivat ihmeen ihania ryt- 
mikkäitä säkeitä, joista puuttui runollinen sisällys, 
mutta jotka sen sijaan olivat kukkuroillaan tylsää 
retoriikkaa. 

Koko tämän ihmeteltävän älyllisen ja taiteellisen 
toiminnan etunenässä oli Marinetti, futurismin joh- 
taja ja julistaja. Hän on aiheuttanut.oikean henkisen 
vallankumouksen ei ainoastaan Italiassa, vaan myös 
ulkomailla, missä hänellä on lukemattomia kannat- 
tajia ja missä on syntynyt liikkeitä, jotka ovat saa- 
neet innoituksensa futurismista tai suorastaan läh- 
teneet siitä, esim. Saksassa, Venäjällä, Puolassa, 
Kreikassa, Ranskassa j.n.e. Marinetti on niinmuo- 
doin suuri italialainen persoonallisuus, joka kansan 
ylimmän johtajan Benito Mussolinin sekä D'Annun- 
zion, Marconin, Mascagnin, Romagnolin ja muuta- 
mien muiden kera hallitsee Italian Olympossa neron, 
isänmaanrakkauden ja runon edustajana. 

Uusi kevät siis alkaa puhjeta kukkaan tuhatvuoti- 
sessa Italiassa, uusi kevät, joka on tuottava runsaita 
hedelmiä. Heimomme ei ole vanhentunut, vaan se 
on yhä täynnä elinvoimaa, sillä se on saanut ikuisen 
uudistumisen lahjan. 

Futurismi syntyi v. 1909 siksi, että oli välttämä- 
töntä antaa ajallemme oma musiikki, oma maalaus- 
taide, oma veisto- ja rakennustaide y.m. Se syntyi 
aikana, jolloin ei kukaan maailmassa ajatellut etsiä 
uusia aiheita taiteelle, samalla kertaa kuin ranska- 
lainen kubismi, joka silloin oli vain impressionismiin 
kohdistuvaa reaktiota, vailla ohjelmaa. 

Kaikki ne arvot, jotka nykyjään ovat tunnuk- 
sellisia kansainväliselle taiteelle, ovat futurismin kek- 
sintöä. — Sittenkuin 50 Euroopan kaupungissa oli 
pantu toimeen huomiotaherättäviä näyttelyitä, ryh- 
tyivät monien maiden uranuurtajajoukot toteutta- 
maan futurismin aatteita, muotoperiaatteita ja intui- 
tioita. 

Futurismi syntyi koneellisen sivistyksen ilmauk- 
sena, sivistyksen, joka oli kietonut maailman uusiin 
lakeihin ja uusiin tapoihin. Futurismin teoriat ovat 
vain yhteenvetoa ja loogillista tulosta voimavirtauk- 


sista, joiden toisia ilmaisumuotoja ovat dogmatismi 
ja sisällysoppi. 

Futurismi lähtee ulkonaisista olosuhteista ja tah- 
too absoluuttisesti ohjata sekä tarkoin säännöstellä 
inspiratiota katsoen, että taiteen tulee uskollisesti 
kuvastaa nykyajan elämää. Sillä taiteilijan tehtä- 
vänä on elävästi ilmaisemalla omaa aikaansa ilmaista 
samalla kertaa omaa minäänsä. 

Futuristinen estetiikka etsii ravintonsa ihmiskun- 
nan kauneimmista ja monimutkaisimmista aikaan- 
saannoksista. Vanha estetiikka sen sijaan sai ravin- 
tonsa tarinoista, jumalaistaruista ja kertomuksista, 
jotka olivat sokaistujen ja keskinkertaisten yhteis- 
kuntien keskinkertaisia tuotteita. 

Me futuristit pakotamme koneen irtautumaan 
käytännöllisestä tehtävästään, kohoamaan taiteen 
herkistyttävälle ja pyyteettömälle tasolle ja muuttu- 
maan innoituksen syväksi ja hedelmälliseksi lähteeksi. 

Taiteilijan, joka ei tahdo hukkua epäselvyyteen ja 
jäljittelyyn tulee luottaa ainoastaan omaan elämäänsä 
ja omaan ympäristöönsä. 

Lukuisissa julistuksissa on futurismi kaikella sel- 
vyydellä määritellyt vaatimuksensa, joista tärkeim- 
piä ovat seuraavat: 

1) Ei tule esittää koneen ulkonaista muotoa, vaan 
sen sielua, ja sitä varten on käytettävä kaikkia il- 
maisukeinoja, myöskin koneellisia. 

2) Näiden ilmaisukeinojen ja koneellisten ainesten 
tulee järjestyä omien runoussääntöjensä alaisiksi, 
eikä alistua opittuihin tieteellisiin lakeihin. 

3) Koneen olemuksella on ymmärrettävä sen voi- 
maa, sen rytmiä ja niitä monenlaisia analogioita, 
joita Kone herättää. 

4) Kun Kone käsitetään tällä tavoin, niin se tulee 
plastillisten taiteiden innoituslähteeksi. 

Uuden mekaanisen taiteen eri tyylimuotojen tulee 
lähteä koneesta, joka on yhtymäkohtana sille sielul- 
liselle käsitykselle ja sille muotoihanteelle, jota tai- 
teilija koettaa saavuttaa. 

Kone se meidän päivinämme antaa rytmin suu- 
relle kollektiivisielulle ja luoville yksilöille. Kone 
säestää neron laulua. Kone on uusi jumaluus, joka 
valaisee, hallitsee ja jakelee pontevia lahjojaan ja 
rangaistuksiaan meidän futuristisena, uuden suurelle 
uskonnolle pyhitettynä aikanamme. 

Tässä ei ole tilaa ruveta käsittelemään futurismin 
kaikkia luomuksia kirjallisuuden ja taiteen alalla. 
Sen sijaan puhumme hieman viimeisestä saavutuk- 
sestamme, ilmamaalauksen uudesta henkistyttävästä 
taiteesta. 

Lentokoneesta katseltujen maisemien lakkaama- 
ton vaihtelu on jotakin uutta; sillä ja tavanomaisen 
todellisuuden maallisilla näköaloilla ei ole mitään yh- 

teistä. Tuolla uudella todellisuudella ei ole ainoata- 
kaan kiinteää kohtaa, ja se on itsessään ikuisesti 
muuttuvaa. Maalaaja voi havaita ja kuvata sitä 
vain siirtymällä itse sen nopeuteen. Mutta voidak- 
seen maalata tätä uutta todellisuutta korkeudesta 
täytyy syvästi halveksia yksityiskohtia ja välttä- 
mättä omata kyky yhdistellä ja muovailla uudestaan 
kaikkea. = Lentävälle maalarille esiintyvät kaikki 
maiseman osat 

a) latistettuina, 

b) keinotekoisina, 

c) tilapäisinä, 

d) vast'ikään taivaasta pudonneina. 

Maalaajan silmissä muuttuu maisema tiheämmäksi, 
laajemmaksi, upeammaksi ja suurenmoisemmaksi. 
Jokaisen ilmataulun määrää yht'aikaa kaksi erilaista 
liikettä: lentokoneen kulku ja maalarin kädenliikkeet, 
kun hän siirtelee kynäänsä, sivellintään ja levittä- 
jäänsä. Taulun tai plastillisen yhtymän täytyy omak- 
sua useita keskipisteitä, olla monikeskeinen. Tällä 
tavoin tullaan pian uuteen, henkistettyyn ja ylimaal- 
liseen plastilliseen taiteeseen. 

Me futuristit katsomme, että ilmaperspektiivin, 
siis ilmamaalauksen johtoaatteena on lakkaamaton, 
vähitellen tapahtuva muotojen ja värien vaihtelu, 
jotka muodot ja värit hyvin venyvien siirtymäkoh- 
tien rajoissa tehostavat ja poistavat toisiaan, näin 
aiheuttaen yhä uusia muoto- ja värivivahduksia. 
Olkoot lentosuunta, lentotapa ja olosuhteet millaisia 
hyvänsä, muodostavat maisemapalaset jatkuvan yh- 
tymän. Tästä seuraa merkillinen ja ehdoton välttä- 
mättömyys asettaa värit ja muodot kerroksittain 
päällekkäin, jolla tavoin maisemakatkelmien välillä 
kuitenkin säilyy täydellinen ja ihmeellinen sopu- 
sointu. Tämän sopusoinnun aiheuttaa lentämisen 
jatkuvaisuus. 

Nämä ovat ilmamaalauksen vallitsevat ominai- 
suudet. Kun tämä maalaustapa jättää mielikuvituk- 
selle täydellisen vapauden ja herättää voimakkaan 
pyrkimyksen sisällyttää dynaaminen 'moninaisuus 
erottamattomaksi kokonaisuudeksi, niin se voi ku- 
vata lennon valtavaa, näkyväistä seikkailua. Seaika 
ei ole kaukana, jolloin futuristiset ilmamaalaajat luo- 
vat sen vilmaveistotaiteenkin», josta suuri futuristi 
Boccioni uneksi, t.s. sopusointuisen ja sisällysrikkaan 
yhtymän, jonka muodostavat pitkät, eriväriset sähkö- 
valokimput sekä värilliset savupilvet, jommoisia 
auringonnousu ja -lasku maalaavat siveltimellään. 

Voimme ylpeinä väittää, että ilmamaalaus aloittaa 
uuden taidehistoriallisen aikakauden, ja ettei ilma- 
maalauksen ulkopuolella voida luoda merkittäviä 
maisemakuvia. Ilmamaalaus ei pyri ainoastaan tar- 
joamaan fyysillisiä vaikutelmia ja korkeusperspek- 

PONJATUUTLTI 


PM DOSTOIEVUSRKI. 


Muutamia piirteitä hänen laadustaan. 


(Jatkoa) 


Kirjoittanut Erkki Rantalainen. 


Suuri kirjailija on ennenkaikkea vaikutukseltaan 
suuri kasvattaja. Jos hänen mittansa ylittävät kan- 
salliset rajat ja sulkevat piiriinsä koko sen kulttuurin, 
jonka hengestä hän on imenyt ravintoa, on hän yksi 
koko oman kulttuurinsa suurista persoonallisuuk- 
sista. Häntä voidaan nimittää universaaliksi, yleis- 
inhimillisen itseensä koonneeksi neroksi. Mutta suu- 
rena kirjailijana en voisi ymmärtää pidettävän ke- 
tään, joka ei todellakin kasvattajana olisi viitoitta- 
nut näköaloja ihmisen korkeampiin ideaaleihin. Suuri 
kirjailija, samoinkuin yleensäkin ihmiskunnalle arvo- 
kas persoonallisuus, on elämänsä sisällöksi löytänyt 
horjumattoman uskon johonkin sellaiseen, mikä ko- 
hottaa ihmistä jalommaksi ja lähemmäksi hyvää. 
Pikku kirjailija voi olla vailla mitään omakseen löy- 
tämäänsä elämänkäsitystä, vieläpä vailla — siltä ai- 
nakin monasti näyttää — henkilökohtaista pyrki- 
mystäkin saavuttamaan jotain arvokasta ja elämän- 
sisältöä lukijoilleen antavaa. Hän voi kirjoittaa pelk- 
känä tekniikan taitavana reaalisen elämän jäljentä- 
jänäkin ja tulla ylpeäksi, että osaa sen panna pape- 
rille, jonka miltei kuka tahansa pystyy näkemään. 
Eipä hän edes ymmärrä mitään enempiä vaatimuk- 
sia lankeavan kirjailijalle. Mutta suuri kirjailija, sel- 
lainen kuin Dostojevskikin on, ymmärtää ensimäisen 
vaatimuksen kysyvän €kirjailijapersoonallisuuden 
omaa siveellistä olemusta ja hänen uskoaan kor- 
keampaan ihmiseen ja hyvyyteen hänen maailman- 
lakinaan. Dostojevski ei vihaakaan mitään enem- 
män ja yli-inhimillisemmällä intohimon voimalla kuin 
velttoa, hävittävää, ihmisen ihanteita alas repivää 
itsekkyyttä, joka ei pyydä muuta kuin, kaiken jalom- 
man polkemisellakin, vain omaa nykyhetkeen sidot- 
tua etuaan. Vai eikö »Idiootti»-teoksen ruhtinas 
Myskin-hahmo tahdo kuvata juuri hyvyyden sisäistä 
voittoa kaikesta alhaisuudesta?. Tai »Karamasov- 
veljesten» Ukko Zosima» tai Aljosa? Ja »Rikos ja 
rangaistus»-kirjan Sonja? Tai toisaalta koko »Rii- 
vaajat»-teos? Eikö tämä mitä avoimimmin ja vaikut- 
tavimmin ole kuvaus ihmisistä, jotka vain hävittä- 
vät? Eikö sen riveiltä huuda vastaamme mielettö- 
mien joukon arvoja elämässään tuntematon kuumei- 
nen onttous? Onkinhan sanottu Dostojevskin tässä 
romaanissa kuvanneen sitä poliittista ryhmää, jonka 

jäsenenä ollen hän nuorukaisena sai lähteä Siperian 
vankiloihin. Itse on hän tuon aikuista sieluntilaansa 
kuvannutkin elämänsä helvetillisimmäksi, alitui- 
seksi, vain tyhjyyteen katsovaksi epätoivoksi itse- 
murha-ajatusten vainoamana. Sitten tuli hänet ihmi- 
sen korkeampaa, meissä syvemmällä arkielämää pii- 
levää olemusta etsimään ja näkemään herättänyt 4 
vuoden vankeusaika ja 4 vuoden pakkosotaväki. 
Se oli hänen silmäinsä avaaja ja hänen us- 
konsa kohottaja. Sellainen ominaisuushan on usein 
syvällä inhimillisellä kärsimyksellä. Sentähden onkin 
Dostojevski nähnyt kärsimyksen ihmiselämän oleel- 
lisimpana ohjaajana ja nähnyt sen kristityn tavoin, 
ei paholaisen tuomana, vaan Jumalan rakkauden 
lähettämänä. Fi ainoakaan Dostojevskin lukematto- 
mista romaanien hahmoista voi läpäistä elämäänsä 
voittavana sankarina, kärsimyksen maahan polke- 
vana. Kaikkia heitä se hallitsee, mutta ei milloin- 
kaan yksin, aina välähtää sen takaa ihmissielussa 
syvällä läsnäolevan hyvyyden siemen, joka pyrkii 
kokoamaan ihmisen tekoja hallitsevaksi määrääjäksi. 
Mutta elämä on alituista taistelua hyvän hallitse- 
maan pyrkimystä vastaan, se on alituista pahan voit- 
toa hyvästä — kuitenkin niin, ettei hyvää milloin- 
kaan voi ihmissielussa täysin musertaa. Hyvän nä- 
kee Dostojevski aina ihmisen sisimmässä salaisena 
läsnä, hyvän, jonka näkemiseen ja ymmärtämiseen 
hän on tahtonut vuosisadat säilyvää lukijakuntaansa 
kasvattaa. Siinä hänen persoonallisuutensa kirjailija- 
toiminnalleen näkemä ideaali. 

Maailmankirjallisuudessa on tuskin toista niin ih- 
misen psykologian ja tekojen elämän lävitsenähnyttä 
kirjailijaa kuin Dostojevski. Tuskin myöskään toista, 
joka avoimemmin ja alastomammin olisi kuvannut 
ihmisen koko elämää kuin hän. Mutta hän ei ole py- 
sähtynyt tähän mitättömällekin, mutta kuitenkin 
siihen kyllin älykkäälle ihmiselle mahdolliseen pelk- 
kään havaitsemiseen. Hänellä on uskonsa korkeam- 
paan ja aina läsnäoleva taistelunsa tämän puolesta 
omassa olemuksessaan. = Tätähän käsitteli viime 
»Pohjatuulessa» ollut kirjoituksemme alkuosa. Tuo 
sisäinen kamppailu se oli hänen luomisvoimansa. 
Se se hänet johti yhä syvemmälle elämänkatsomus- 
taan hahmoittelemaan. 


Mutta jos etsimme kouriintuntuvammin niitä edel- 
lytyksiä, joilla Dostojevskin elämäntyö on ollut mah- 
dollinen, ovat ne löydettävissä ennenmuuta siitä 
valtavasta kokemusaineistosta, mikä hänellä on elä- 
mästä ollut. Paitsi sitä, että hän universaalin nerou- 
tensa mitoissa voi yleensä sulkea itseensä — voimme 
sanoa — miltei kaiken inhimillisen, oli hänellä myös 
suunnaton kyky elää mukana kanssaihmistensä vai- 
heita ja psyykillisiä tapahtumia. Tämän kyvyn ylitse- 
vuotavuuden teki hänelle mahdolliseksi hänen rak- 
kautensa juuri näkemäänsä ihmiseen ideaan. Ja tä- 
hän rakkauteen yhdistyi, tai pikemminkin, se syntyi 
syvästä ja hänet kokonaan läpäisevästä uskosta Ju- 
malaan Hyvän Jumalana. Tiedämmekinhän hänen 
elämänkerroistaan hänen olleen hyvin uskovaisen ih- 
misen. Tiedämme myös, kuinka tavattomat määrät 
oli ihmisiä silloin Venäjän maassa, jotka kävivät hä- 
neltä persoonallisesti neuvoa kysymässä mitä eri- 
laisimmissa asioissa ja kuinka moninaisiin elämän- 
kohtaloihin hän täten tutustui koko kansansa uskot- 
tuna. Se oli hänen psykologista aineistoaan. Mutta 
hänen romaaninsa sisältävät sittenkin syvimmältään 
vain kertomusta hänen oman sielunsa jättiläiskamp- 
pailusta korkeamman ihmisyyden saavuttamiseksi 
nöyrässä uskossa yksin Hyvään Jumalaan. Vähem- 
män häntä itseään löydämme tässä merkityksessä 
vain hänen kirjailijatoimintansa alkutaipaleelta. Vie- 
läpä on niin hänen kuuluisassa vankilasta kirjoitta- 
massaan teoksessa »Muistelmia kuolleesta talosta». 
Samoin »Rikos ja Rangaistuksessakin». Mutta vasta 
kuolinvuoteellaanhan hän olikin päättänyt kehityk- 
sensä, kuten ainakin elämänsä kanssaihmisilleen kai- 
kiksi ajoiksi lahjoittanut viisas. — 

D. on yksi ihmiskunnan suurista kasvattajista. 
Hän voi näyttää lukijoilleen ideaalit, mitä kannat- 
taa tavoitella. Mutta ennen muuta on hän suuri 
näkijä, jonka edessä on avoinna tätä syvempi ja 
kirkkaampi maailma. Sieltä kohoavat esiin monet 
niistä oudon läpitunkevista valaistuksista, mitkä 
usein ympäröivät hänen äärimmilleen johdettuja 

kansakunnan jäsenenä suuriairvoisimman ke- 
hitysmahdollisuuden täyttymistä. Se mer- 
kitsee itsekkyyden häviämistä, repivien voi- 
mien häviötä. Ja politiikassa samoinkuin 
kulttuurielämän alalla voivat ainoastaan tällä 
tiellä päästä puhtaina toteutumaan kullakin 
kansalla olevat kehitysmahdollisuudet, joiden 
mahdollisimman korkea ilmennys juuri on 

romaanihahmojaan. Niihin on astunut jotain siitä 
Tankaikkisuuden korkeudesta ja ehdottomuudesta, 
mikä ympäröi jokaisen tuokion D. oman sielun 
kamppailusta. Siksi on hän voinut luoda romaa- 
neihinsa, mitä vain harva sitä ilmaisutapaa käyttä- 
neistä on voinut: korkeampien ideaalien tien ihmi- 
syydelle. — Mutta en luule voitavan D. selostaa hä- 
net selostuksella saavuttaen, luulen hänestä voita- 
van vain sanoa: lukekaa häntä, lukekaa Dosto- 
jevskiä, löydätte häneltä kyllin, löydätte avoinna 
Jumalaa etsivän hengen rikkauksien maailman! 
Lukekaa Dostojevskiä, opitte rakastamaan ihmistä 
— ja katselette häntä niinkuin hänen oma kan- 
sansa hänen eläessään! Hän itsehän oppi ihmisestä 
kaiken, mitä ihminen opettaa voi — ja loput, Hyvyy- 
den Jumalalta, johon hän syvimmin uskoi. — 
Dostojevskin kuolematon hahmohan puhuukin, sa- 
moinkuin toinen Venäjän maaperällä syntyneistä 
jättiläisistä, taiteilijanero Tolstoi, tänä päivänä 
enemmän muulle maailmalle kuin oman kansansa 
vpunaiselle» jälkeläiselle. Suurina ovat nämä kaksi 
merkillistä henkeä löytäneet kuolemansa jälkeen, ja 
jo eläessäänkin, tiensä kaikkien niiden keskuuteen, 
jotka ymmärtävät ilmisen korkeinta. Sellaisia ovat 
kasvattajat, ja sellaisia tulisi heidän aina olla. He 
puhuvat kaikille kansoille ja kaikille aikakausille, he 
elävät lävitse oman aikansa ja elävät sen edellä. He 
elävät läpi vuosisatojen historian, antaakseen kaiken 
ihmiskunnalle, että se kerran kohoaisi suurempaa 
ihmisyyttä ymmärtämään, kohoaisi lähemmäksi ole- 
vaisen iäistä päämäärää Jumalan Hyvyyttä. Tuolla 
tiellähän pitäisi jokaisen kulkea, sillä korkeampi 
hyvyys piilee mahdollisena jokaisessa ihmisessä itses- 
sään, niin opetti Dostojevskikin, ja niin ovat opetta- 
neet — kenties kaikki viisaat. Mutta se toteutuu 
vain ikuisuuden vallitessa tuokioidemme kulkua, 
vain uskossa Jumalaan, joka on luonut katoavaisen 
pahan ja katoamattoman hyvän kaiken lopulliseksi 
tarkoitukseksi. 


kansakunnan ja sen jäsenten korkein velvolli- 
suus ja oikeus. Mutta kaikkein suurimman 
vastuun ottavat päälleen ne, jotka tietäen 
esittämämme seikan velvoituksen jäävät välin- 
pitämättöminä ja velttoina jatkuvasti työs- 
kentelemään omien pelkästään itsekkäitten 
ja sellaisina jyrkästi tuomittavien pyyteit- 
tensä hyväksi. 

GUNTURI. 


— Sompion Lapissa juoksi 
pieksämän tunturin lakea jänis. 


kerran Jäämeren tuulen kivenkovaksi 
Jänis oli valkoisempi polkemaansa 


lumenkuorta. Mutta jäniksen silmä on tumma. Ja kotkan terävä. 


Kotka pysyi häviävän hetken paikallaan avaruuden sinessä — 
ympärillä tunturinhuipuista rosoinen taivaanranta — kokosi siipensä 


ja iski. Jänis ja hanki punertuivat. — 


Tunturin laelle ilmestyi toinen musta pilkku, lappalainen. Kotkan 
silmä on terävä, siipi nopea, avaruus laaja ja rosoinen taivaanranta. 
Lappalainen rakenteli poronsuonesta ansan tunturin punaiseen pilk- 
kuun. Ja savuna suksellaan alas hämärtävään puurajaan katosi. 


Kova oli kotkan kuolinkamppailu poronsuonisessa ansassa. 


Sonetti. 


Sonetin, avmas, sulle ojennan 
kuin vuokon poika lemmitylleen antaa. 
Sun vuokses, rakas, toivon kulta-santaa 


on täynnä tuntilasi maailman. 


Mä tunnen onnen päätä-fuimaavan, 


kuin lähestyisin Atlantiksen vantaa. 


Nää rytmit Petrarcan kuin siivet kantaa 


meit yli meren iät-fuokaavan. 


En viihdy yksin yhtä siunaamata, * 
ja ilman lemmettären kuiskintata 


mä viudun öitten julmaan kaipuuseen. 


Vaikk' äsken sainkin sata suudelmata, 
mun jälleen täytyy rpöstää niitä sata 


ja sitten sata, sata, sata uudelleen. 


Einari Vuore la, 


K. M. Wallenius. 


Verkko. 


En taikaverkosta mä päästä voi, 
se kaikkialla vastass' on kuin aita. 
Se fimmeämpi on kuin metsän laita 


mut välkkyvämpi kuin on aamun koi. 


Sen untenverkon nainen kutoi, loi 
ja puusta puuhun pitkin erämaita 
sen asetti; nyt joka polku kaita 


sen luokse minut johdatella voi. 


Kun pö on mailla, tähdet kiiluu, palaa, 


pän, untenkalastaja, valvoo salaa 


. ja liikkuu pypdystänsä kokien. 


Kuu hopeista loistettansa valaa 
ja verkonsilmät maanittelee kalaa 


kuin virvaleikit pössä leimuten. 


Einavi Vuorela. 

OLENKO VELJENI VARTIJA? 


Sairastin ihmisväsymystä. Siksi olin valinnut loma- 
ajakseni mahdollisimman syrjäisen seudun saadak- 
seni olla rauhassa ihmisiltä ja päästäkseni lähelle 
luonnon virvoittavaa vaikutusta. =Sielullinen ole- 
mukseni on merkillisessä yhteydessä luontoon. Aa- 
mulla kun herään ja katsahdan ulos, virityn minä 
tuon ulkoa, varmaan ilmasta, pilvistä ja maasta tule- 
van hengen vaikutuksen määräämään värähtely- 
tilaan. Mahdollista, että vaikuttamassa ovat myös 
eilisen päivän ja yleensä menneiden päivien kokemuk- 
set, ehkä yön unien laatu. Näistä asioista on vaikeaa 
saada selvää. Tuntuu siltä, että on vain kehityksen 
loputon jatkuvaisuus, koko luonnon kaikkeus on lo- 
pullisesti yhtä, keinuen ja virraten samassa aaltoi- 
lussa. En pääse ajatuksesta, että luonto muovaa mi- 
nua, pyrkien lakkaamatta kehittämään kaltaisekseen. 

Huomaan tämän luontoon kuuluvaisuuteni tuhan- 
sissa eri värähtelyissä. Olin ihmetellyt ja tutkinut 
samaa myös tänä loma-aikanani. — Jos elän yksik- 
seni, muutun hidastahtiseksi ja harvapuheiseksi, mi- 
nuun alkaa imeytyä liikkumatonta juhlallisuutta ja 
vakavuutta, jonka kantaminen käy toisinaan uuvut- 
tavaksi. Siksi en kestä kovin pitkää aikaa yksinäi- 
syyttä, kun jo alan kaivata ihmisiä. 

Näin oli käynyt myös tänä loma-aikanani. Olin jo 
ennättänyt ajatella, että saanpa kerrankin levätä 
kyllikseni, täyttää yksinäisyyden lahjoittamalla voi- 
malla sisimpäni. — Tietämättäni olin alkanut odo- 
tella, että kohtaisin jonkunkaan mielenkiintoisen ih- 
misen tai mielenkiintoisen kohtalon. Olen tullut huo- 
maamaan, että ihmiset — kyllin pitkissä linjoissa ot- 
taen — ovat kaikki niin samankaltaisia. Vaikka toi- 
selta puolen vihaankin tuota ihmisen alkuperäistä 
eläinten sukuun yhdistävää vaistojen voimaa, joka 
vielä aikakautemme ihmistä hallitsee, on kuitenkin 
myös niin, että minua toisinaan kyllästyttää vivah- 
teiden erittely ja ikäänkuin niiden nautiskelua ja- 
noava takaa-ajo. Tiedän, että jokainen ihmis- 
yksilö muuttuu mielenkiintoiseksi, j os jaksan tuh- 
lata lämpöäni, jaksan vaivautua sytyttämään. Mutta 
olen muuttunut laiskaksi — jaksan enää vain har- 
voin. Etsin itse sytyttäjiä. 

Tässä odotuksen mielentilassa eläessäni kohtasin 
minä Matti Nevan, vanhan koulutoverini. — Merkil- 
listä, miten paljon tulee yhteenkuuluvaisuuden tun- 
netta, kun istuu yhdessä koulun penkillä kahdeksan 
vuotta. Me kaksi emme kai oikeastaan ole olleet mi- 
tenkään erikoisemmin hyviä tovereita, mutta kuiten- 
kin minuun oli jäänyt elämään Mattia kohtaan voi- 
makas myötätunto. Hänen puoleltaan oli kai asia 


samoin. Minulle oli jäänyt sellainen tunne hänen 
tavastaan puhella minulle tai katsoa minuun. Janyt 
tavatessamme elimme varmaan kumpainenkin sa- 
massa toisen ihmisen läheisyyttä ikävöivässä väräh- 
telyssä.  Kohdattuamme yksinäisellä maaseudulla 
toisemme arvaamatta värähti meissä elämään sama 
sympatian tunne. 

Kuluneina vuosina olin kyllä muistanut Matti Ne- 
vaa usein, seurannut hänen elämäänsä ja kuullut siitä 
yhtä ja toista. Hän oli lahjakas eikä suinkaan laiska, 
mutta oli silti jäänyt ikuiseksi ylioppilaaksi. Olimme 
joskus päätelleet toverien kanssa, että hän oli liian 
rehellinen ja palava kyetäkseen paaduttamaan it- 
sensä ja alistumaan suorittamaan oppitutkintoja, 
siinä hänen tragediansa. Olin myöskin kuullut, että 
hänen veljensä oli sairastunut keuhkotautiin ja lo- 
puksi jouduttanut kuolemaansa oman käden kautta. 

Tavatessani hänet näin arvaamatta välähti mie- 
lessäni heti ensi hetkessä kaikki hänen asiansa. Näin 
hänen laihan vartalonsa ja kalpeat kasvot, hiukan 
katkeran ilmeen tehostamina ja tiesin kysymättä, 
että hänellä ei olisi pitkästi kestettävää. 

Hän puristi kättäni lujasti ja katsoi silmiini sillä 
tavoin, että minua vavahdutti. Mieltäni hipaissut 
sääli katosi yhtäkkiä ja tunsin voimakasta, kunnioit- 
tavaa vetoa häntä kohtaan. Sen magneetin olemassa- 
olo, mikä oli ilmennyt hänessä jo koulupoikana oli 
hänessä vain vahvistunut, muuttunut suggestiivi- 
sella voimalla toiseen vaikuttavaksi. 

— Sinä — tämähän merkillistä, että sinut tapaan 
täällä. s 

Tähän tapaan me ihmettelimme molemmin puolin. 
— Minä huomasin, että Matti oli kiitollinen, kun en 
puhunut mitään hänen sairaudestaan. Ja en tiedä, 
mikä lienee vaikuttanut, että jouduimme heti puhu- 
misen vireeseen, johon päästyään ei loppua ole. Pu- 
huimme maailman menosta, ihmisten muuttumisesta, 
mutta pelkät katseet, äänenvärähtelyt alkoivat mer- 
kitä enemmän kuin sanat. 

Tapanani oli käydä järvellä uimassa, maata yksi- 
näisellä paikalla auringossa. Olin juuri aikeissa mennä 
rantaan. Siksi ehdotin, että Matti lähtisi mukaan. 

— Miksei, mennään vain. Minähän en ui, mutta 
— voithan sinä silti uida. 

Minä ymmärsin — yritin alkaa esitellä jotakin 
uutta, mutta hän torjui minut. 

— Älä mitään ajattele. Katso, kukin oppii otta- 
maan keveimmällä tavalla kohtalonsa. 

Ja hän selitti, että hänestä on hyvin virkistävää 
saada olla kanssani kahden. — Hän on sellainen, 

ettei yleensä viitsi puhella ihmisten kanssa — yleen- 
sähän vain harvat ymmärtävät toisiaan. — Hän nau- 
roi, tahtoen hälventää kaiken tunteisiin vaikuttavan. 

Päästyämme rantaan hän kehoitti minua riisu- 
maan ja otti itsekin yltään vähemmäksi. Hän sai ot- 
taa aurinkoa vain varovasti. Sitten hän katseli ilmei- 
sesti vähän kadehtien, ehkä katkerana uintiani. Mi- 
nulle teki pahaa. Noustuani vedestä ikäänkuin häpe- 
sin tervettä ruumistani. Oli aivan kuin olisin keika- 
roinut sillä, pullistellut jäseniäni niinkuin nuoret mie- 
het miehekkyytensä tunnossa pullistelevat. En voi- 
nutkaan maata hänen lähellään aivan alastomana, 
vaan vedin housut jalkaani niinkuin en olisi ajatellut 
mitään. 

Hän katseli tuona aikana pois. Kun heittäydyin 
sitten ruohoon hänen viereensä pitkälleen, katsoi hän 
minua äkkiä aivan henkeä salpaavan vakavasti. 

— Minä näen, että sinä olet menestynyt hyvin. 

Minussa värähti eloon eletty katkeruus, mutta eh- 
dittyäni ajatella minun täytyi sanoa, etten kapinoi- 
nut elämäni tähden. Jokainen päiväni palkittiin an- 
sioitteni mukaan. Varmaan eläisin aivan samoin, jos 
saisin uudelleen elää menneet päivät. 

— Minä en yleensä mitään kadu. 

— En minäkään kadu enkä siedä katuvia ihmisiä. 
Katumus ja armo kuuluvat kerjäläisille. 

Katsahdin häntä, mutta en kysynyt mitään hänen 
suhteestaan uskontoon. Itse puolestani en ole voinut 
ymmärtää, kuinka ihminen, joka yrittää joka päivä 
toteuttaa elämässään korkeinta rehellisyyttä, voi 
katua. 


— Sinä et loukannut minua säälivillä sanoillasi.- 


Säpsähdin. Sisällänihän oli vihlaissut sääli, vihloi 
yhä, mutta tunsin, että minun ei kestänyt sitä hä- 
nelle näyttää. Kun hän katsoi minua, silmät teräs- 
tyen, tuntui minusta siltä, että hän näkee sisälleni. 

— Ihminen voi itse kasvaa elämänsä valtiaaksi, — 
hän sanoi. 

Minä ymmärsin hänet. Olin käynyt ajatuksissani 
läpi jotakin samankaltaista. 

— Tulevaisuuden ihminen. Uusi, korkeampi rotu. 

Hänen sanansa jysähtivät kumeina ja voimak- 
kaina. En voinut vastata mitään. Hän katsoi etäälle, 
silmät yhteen suuntaan kivettyneinä. — Pitkän vaiti- 
olon jälkeen hän käänsi minuun katseensa. Hän nau- 
rahti, näytti epäilevän, mutta varmaan minun odo- 
tukseni vaikutti häneen puhumiseen rohkaisevasti. 

— Olethan sinä kuullut, miten minun veljeni kuoli? 

Sanoin kuulleeni joskus pojilta Helsingissä. Silloin 
hän alkoi kertomuksensa. Koetan kertoa sen tässä 
vain pääpiirteittäin. Hän sanoi, ettei ole puhunut 
asiasta milloinkaan kenellekään, mutta ehkä minä 
jaksan ymmärtää hänet. 

— Hän teki itsemurhan eikä sitä kuitenkaan itse 
tehnyt. — Hänen silmänsä omituisesti repeytyivät, 
niiden pintaan nousi kuin pienen pieniä teräskipu- 
noita. — Minä murhasin hänet, ei hän itse, puh- 
kesi hänen suustaan intohimoisesti. 

— Mitä — mitä sinä — 

— Ei, ei — noh, ymmärräthän — hän ampui itse, 
mutta minä panin hänet ampumaan. 

Huoahdin helpotuksesta. Vasta silloin minä aloin 
käsittää. Nähtävästi minussa hallitsee vielä kovin 
voimakkaasti alkuperäisen ihmisen eläimellinen kä- 
sitys, että vain murhaaminen aseella, ruumiin kuo- 
lettaminen, on murhaamista. Päättelen näin, koska 
huoahdin helpoituksesta. Ja kuitenkin minä tiedän, 
että tuo viimeinen ponnistus on vain loppupiste koko 
pitkässä tapahtumaprosessissa. 

— Minä olisin ollut mies, jos olisin todella 
murhannut hänet. Nyt minä olen ikuisesti raukka. 
Olen joku Abel, tai David — tein hänestä Juu- 
daksen: tai Kainin. Niin, — minä tein hänestä 
sellaisen ylemmyydelläni ja säälilläni ja halveksun- 
nallani. Ymmärrätkö sinä? 

Ja hän kertoi, kuvasi kiihkeästi, aivan ympä- 
ristönsä unohtaen, väliin hiljaisesti mumisten, 
väliin kiihtyen, kotiolonsa, isänsä ja äitinsä suhteen, 
heidän veljesten suhteen ensin sisareen ja äitiin, 
sitten sisaren kuoltua suhteen äitiin ja suhteen isään. 

— Äitini ei koskaan rakastanut isää — äitini ra- 
kasti vain minua, minua. Hän oli hyvä, lempeä nai- 
nen, hän alistui isäni katkeruuden synnyttämään ty- 
ranniaan, ei loukannut milloinkaan isää, mutta kui- 
tenkin hänen jokainen hengenvetonsa oli yhtä louk- 
kaamista. Hänestä näkyi aina, että hänen rakkau- 
tensa ei palanut isää kohtaan. 

— Ja veljeni — hän alkoi kehittyä käsittämättö- 
mällä tavalla isään. Kun minä muutuin palvelevaksi 
äitiä kohtaan, muuttui hän uppiniskaiseksi. He oli- 
vat isän kanssa aina yhtä mieltä. Mutta he eivät voi- 
neet sotia äitiä vastaan, sillä äiti ei milloinkaan läh- 
tenyt sotaan. Hän vain huokasi ja alistui, mutta kat- 
soi ylevästi säälien alistuessaankin. Ja minä ymmär- 
rän nyt, että tuo korkealta tuleva sääli, saavuttamat- 
tomuus katkeroitti isän. Minä ymmärrän myös, ettei 
isä ollut lainkaan sellainen, miksi äiti hänet luuli. 
Äiti vain näki hänet sillä tavoin, muutti hänet 
aina lähellään sellaiseksi eikä nähnyt hänessä mil- 
loinkaan muuta kuin tämän yhden puolen. Jos isäni 
joskus yritti lähentyä häntä, jäädytti hän hänet tor- 
juvalla ilmeellään. 

Hänen silmänsä hehkuivat, äänessä soi kumeana 
paatos. Kun minä katsoin häneen, alkoi sisälläni va- 
vahdella. Nuo vallankumoukselliset ajatukset, kidut- 
tava poltto, joka ei jättänyt minua milloinkaan. Ta- 


jusin ja tunsin, että hän oli kulkenut läpi tuon kai- 
ken, elänyt koko kuluttavan aivopalon ja myrskyn. 

— Sitten — sinähän tiedät — ne vuodet Helsin- 
gissä. Hänestä piti tulla lääkäri, minusta pappi. Tie- 
dätkö sinä, minä olin pappi — minä saarnasin, minä 
saarnaamisellani ajoin hänet yöllä kadulle huonojen 
naisten syliin. Minä ajoin hänet rappiolle, tein katke- 
raksi hänet. Silloin minä en mitään älynnyt, mutta nyt 
minä tiedän, miten noista kaikista naisista on 
tullut huonoja. He ovat huonoja, mutta kuitenkin 
monet heistä ovat parempia sinua ja minua. Ym- 
märrätkö sinä, miksi Jeesus rakasti vain syntisiä, 
miksi syntiset naiset tulivat hänen luokseen? 


— Sitten me olimme molemmat loppuunkulutet- 
tuja. Sisäinen taistelu, joka ajoi meitä lakkaamatta 
kauemmas toisistamme, poltti ja kulutti sielunvoi- 
maamme. Minä aloin aavistaa, että veljeni aa- 
vistaa hänessä heränneen toimintaan sisarensa 
taudin idut. Ja toiselta puolen minussa äkkiä ilmen- 
nyt huoli ja hätä, samalla kuitenkin välillä vaikut- 
taen ajattelumme ja maailmankatsomuksemme jyrk- 
kä ristiriita, sovintoon pääsemätön taistelutila — tuo 
kaikki aivan kuin lannisti veljeni kokonaan. Ihmi- 
nen on sellainen, että tahtoessaan pelastaa hän tu- 
hoaa. Hän on sokea lintu. Hän vaikuttaa päinvas- 
toin kuin tahtoo, hän ajaa päämäärän luotaan, johtaa 
elämänsä ja asiansa tuhoon. Jos hän on voimakas, 
voimakkaampi ympäristöään, johtaa hän monia tu- 
hoon, johtaa joukkoja tuhoon . .. Nyt minä tiedän, 
että minulla, minulla yksin tästä kaikesta on vastuu. 
Minun on täytynyt kitua, tuntea saatanallisesti hau- 
taa kohti kuljettava tulen poltto ennen kuin olen al- 
kanut tajuta tämän kaiken. Mutta minä en voi voit- 
taa itseäni — minä inhoan pientä ihmistä, 
minun pitäisi pelastaa, mutta minä tuhoan hänet. 
Vain siksi minä pelkään ihmisiä. 

Oli helle. Hän pyyhki hikeä kasvoiltaan. Tunsin, 
miten hän huohotti uupumuksesta. 

— Niin, kun me menimme kotiin ja äiti sai tietää 
veljeni sairaudesta, koetti hän näyttää surevalta, 
mutta minä näin heti, että veljeni näki, kuinka äidin 
suru oli fariseuksen surua ja itsensä pettämistä. — 
Hän oli käsittämättömän innokas toimittaessaan vel- 
jeäni parantolaan. Minä tiesin, että jos minä olisin 
sairas, tahtoisi hän hoitaa itse. Ja minä näin, että 
veljeni tiesi tämän kaiken. — Hänen matkansa sai- 
raalaan — ero — — kuinka veli voikaan olla raaka 
veljelleen, äiti raaka lapselleen. Äitini, tuo hellä äi- 
tini — tahtoisin huutaa hänelle joskus vasten silmiä 
totuuksia. Kuka meistä on hyvä ja kuka on paha, 
minä kysyn kuka...? 

— Veljeni viipyi sairaalassa sen talven. Kun hän 
pääsi pois keväällä, näytti hän melkoisesti toipu- 

neelta, mutta varmaan hän tiesi, millaista oli hänen 
toipumuksensa. Hänen täytyi tulla meidän keskel- 
lemme siihen helvetilliseen oloon. Sinähän tiedät, 
että isäni joi ja oli aina juonut. Hän oli synkkä, 
naukkasi vähän kerrallaan, väliin nauroi ja ivasi 
äitiä ja minua. — Veljeni viimeiset ajat, ne olivat 


* todellista helvetin paloa kodissamme. 


— Sinähän muistanet kuulleesi, että veljeni tuli 
vielä syksyllä lukemaan Helsinkiin, selittäen ole- 
vansa terve. Ja minähän luin myöskin. Minusta piti 
valmistua pappi, mutta minä jo tiesin, ettei minusta 
tule pappia milloinkaan. 

— Minusta ei tullut pappia, mutta — hänen kas- 
voillaan vääntyi kipeänä ivan ja säälin ristiriita — 
heitäkin saattaa ymmärtää, tarkoitan heidän heik- 
kouttaan. — Hän vaikeni hetkiseksi kuin luhistuen, 
mutta samassa hän ponnistautui . Hänen kasvoilleen 
tulvahti verta, silmät tulistuivat. — Miksi he eivät 
uskalla olla rehellisiä? 


Hän oli kiihtynyt. Hänen kasvoillaan oli punaisia 
läiskiä ja hän yskähteli pidätetysti. — Minua alkoi 
peloittaa. Tartuin häntä käteen, pyysin lopetta- 
maan, ettei hän rasittaisi liiaksi itseään. Mutta hän 
katsoi minua melkein hellästi silmiin pyytäen saada 
puhua loppuun. 

— Minulla ei ole jälellä pitkästi. On niin hyvä olla, 
kun on saanut itsensä ripittää. Sinä voit kirjoittaa 
tämän kaiken, kertoa ihmisille. 

Kertoa ihmisille . . . Nuo sanat, äänensointu ja 
tapa, miten hän ne lausui. Hänessä ilmeni ylevää 
surua ja sääliä, saavuttamatonta etäisyyttä. 

— Sinä olet ystäväni. Jos minussa olisi kerran- 
kaan värähtänyt vastenmielisyys sinua kohtaan, olisi 
päässyt alkuun katkeruuden virta, jota olisi mahdo- 
ton muuttaa. Aina on toinen Kain, toinen Abel. 
Abel panee Kainin murhaamaan ja sitten syyttää. 
Tämä raukkojen suku. 

— Niin, veljeni viimeiset päivät — niistä ei ole 
sanottava monta sanaa. Minä yritin kaikkeni, mutta 
hän ei muuttunut Juudakseksi. —Ymmär- 
rätkö, hän ei muuttunut — siitä tämä hiljaa kulut- 
tava palo, loppumattomasti kalvava liekki. Jos 
hän olisi tehnyt lähtiessään minua kohtaan Juudak- 
sen teon, olisin minä varmaan nyt terve, mutta nyt 
— hän kosti, hän kosti tehokkaammasti. 

Hänen äänensä äkkiä aleni. Hän tuijotti eteensä, 
kasvoille kohosi katkera hellyys. 

— Hän poistui tieltäni, tahtoen järjestää niin taita- 
vasti, että minä en tietäisi hänen tehneen itsemurhan. 
Enkä minä sitä käsittänytkään sillä tavoin, minä 
tiesin vain muuten. 

Hän keskeytti säikähtäen omaa puhettaan. Mutta 
hän kovetti itsensä, kohotti äkkiä päänsä, katsoi 

minua lujasti silmiin, tahtoen sanoa totuuden ki- 
peimmin koskevan puolenkin julki. 

— Hän rakasti samaa tyttöä kuin minä. 

— Rakasti — — — sinä — —? 

Minulle tulvahti mieleen tuhannen kysymystä, 
mutta hän teki torjuvan eleen, kuin sanoen, ettei 
* kannata puhua siitä. 

— Hän poistui tieltäni, että minä — — hän aavisti 
minun odottavan, että hän kuolisi pian. : 

Hän alkoi yskiä, veti taskustaan pullon. Yritin 
tukea häntä, mutta hän torjui selittäen, ettei hänellä 
mitään hätää ole. Ja alkoi jatkaa. Mutta hän ei ehti- 
nyt puhua monta sanaa. Hän sanoi tuhonneensa 
myös morsiamensa elämän. | 

— Minä ajoin hänet kadulle. Hän oli kaunis, mutta 
enää hän ei kelpaa kenellekään. 

Hänen sanansa katkesi ilkeästi rämähtäen, ja hän 
alkoi raa'an sairaasti nauraa. Katsoin häntä silmiin 
ja ruumiini läpi huuhtaisivat äkkiä kylmät väreet. 
Muistin, miten hän jo koulussa ollessaan sai toisinaan 
ikäänkuin raivokohtauksia ja käsitin tilanteen todelli- 
suuden. Hän puristi käsillään päätään, hänen sil- 
mänsä laajenivat. — Hypähdin ylös säikähtyneenä. 

— Matti, sinun pitää rauhoittua. 

Koetin painaa häntä maata vasten, mutta hän 
ryöstäytyi ylös. 

— Minä luulin sinua ystäväkseni, mutta sinä — 
sinäkin olit Juudas, — hän sanoi huohottaen. Ja 
hän hyökkäsi minua kohti silmissään mielipuolen 
raivo. 

Varmaan olisin juossut pakoon, jos minulla olisi 
ollut paon mahdollisuus. Mutta sitä mahdollisuutta 


minulla ei ollut. — Meidän välillämme syntyi tais- 
telu, mutta olin terve ja voimakas — minä painoin 
hänet maahan. Nuo kauheat hetket ... Hänen suus- 


taan pääsi epäselviä sanoja, hän rynnisti kaikin voi- 
min. En käsitä, miten sellaiseen ponnistukseen ky- 
keni niin kuihtunut ruumis. — Vihdoin hän hervahti 
maahan ja hänen suustaan puhkesi verivirta. — Sei- 
soin voimattomana katsellen, kun hän kuoli, kykene- 
mättä auttamaan. Sinäkin olit Juudas, sinäkin olit 
Juudas... Sanat jyskyttivät aivoissani, jyskyttävät 
yhä. 

Hän on nyt kuollut. Sinäkin olit Juudas, jyskyttää 
aivoissani. Mutta minä tiedän, etten ollut Juudas. 
Tapoin hänet hienommin, ylhäisemmin. Jos hän olisi 
kyennyt, olisi hän murhannut minut Kainin tavoin, 
olisi kostanut veljensä puolesta äitinsä rikoksen, 
oman rikoksensa veljeään kohtaan. — Miksi en saa- 
nut kuolla? Miksi minun täytyy kestää? — Osani 
on armottomampi. — Kumpi on lohdullisempi, Kai- 
nin vai Abelin osa? Kumpi on syyllinen, kumpi syy- 


tön? Yrjö Koivukari. 

ERON JÄLKEEN. 


Sun lähtöhetkiesi kaunis kuva 

on jäänyt sieluhuni polttamaan. 
Jos joskus lienkin sulta unhoittuva, 
mä unihisi tulen uudestaan. 


Löit poltinmerkin mulle sieluhuni 
ja samoin ehkä minä sulle tein. 
Mutt niinkuin yhä toistuvainen uni 


mun palaa kuva armas sy'ämehein. 


Niin paljon kokosimme linnahamme 

me unten kultaa, arkein rihkamaa. 

Sen kaiken me nyt maahan hajoitamme. 
Kaks' hiipuvaista sy'äntä suitsuaa. 


Käy tuulet linnahamme luhistuvaan 
ja peikot nauraa raunioilla sen. 

Ja ihmetellen katsoo kummaan kuvaan 
kaks' lapsen silmää läpi kyynelten. 


[N 


Urho Heinänen. 


LAULU KOTIKUNNAILLE. 


Siellä on kaikki rakasta, tuttua mulle, 
vainiot, pellot ja kukkivat apilamaat. 
Siellä on kaikki, siskoni, armasta sulle, 


kotimme kartano, vihreät koivikkohaat. 


Sinne kun palaan takaisin vuosien takaa, 
hellästi vastaani hymyää porraspuu. 
Sinne kun saavun rauha on otsalla vakaa. 


hartaus suuri mun ylleni avartuu. 


Kotimme rakkain ja kallein paikka on meille. 
Kodille pyhitän hiljaisen lauluni. tään. 
Vaikkakin kuljemme maailman turuille, teille, 


kyynelin kotia armasta muistamaan jään. 


Ystävä, tuomita et sinä koskaan saata, 
koti kun kuitenkin kallein minulle on. 
Rakastan isäini hiessä kyntämää maata, 
siksipä kaipaus sinne on lakkaamaton. 


Erkki Vuorela. 

UUTTA SUUNTAUTUMISTA NYKYHETKEN 
EUROOPAN POLITIIKASSA. 


d 


»Sotilassoiton sävelet kantautuvat yli Euroopan, 
Preussi palaa, saako maailma jälleen, ehkä piankin, 
elää uudelleen vuoden 1914 elokuun traagilliset päi- 
vät» 

Edelläolevassa sitaatissa on sangen tyypillisesti 
esillä se tendenssi, millä n.s. ranskalaiseen rintamaan 
kuuluvien maiden sanomalehdet kirjoittivat niinä 
päivinä keväällä 1933, jolloin Saksan Ruskeassa ta- 
lossa vietettiin voitonhuuman ensimmäisiä aikoja. 
Sillä Adolf Hitler ja hänen miehensä olivat julista- 
neet Saksan kansalle tasa-arvoisuuden vaatimusta 

— ja »paluuta», eikä sitä haluttu suinkaan tulkita ison 
ententen valtain taholla muuta kuin yhdellä ainoalla 
tavalla: saksalaisen imperialismin henki nousee jäl- 
leen, ja se voi johtaa vain yhteen ainoaan loogilliseen 
tulokseen: pyrkimykseen vallan laajentamiseksi, ehkä 
väkivaltaisinkin keinoin. Ja aina silloin, kun ranska- 
lainen lehdistö tämän käsityksensä totesi, se samalla 
myöskin liitti siihen selityksen, että Ranska tahtoo 
korostaa valloille tehtyjen sopimusten pyhyyttä, Ver- 
saillesin rauhan velvoitusta. 

Kun Stresemannin Saksa viime vuonna lopullisesti 
hävisi näyttämöltä antaakseen tietä Hitlerin Saksalle, 
tapahtui se aikana, jolloin mielialat kaikkialla maail- 
massa olivat tavallista enemmän lamassa, aikana, 
jolloin raskas kansainvälinen talouspula oli loihtinut 
esiin toivottomuuden tunnelmia. Ja näitten tunnel- 
mien synkkyyttä ei suinkaan vähentänyt »natsilai- 
suuden peikko», joka projisoi esiin entistäkin enem- 
män levottomuutta jo muutenkin levottomien sodan 
voittajien mieliin. Kun vielä samaan aikaan olikäynyt 
lopullisesti selville, että kansainliitto nykyisten mah- 
dollisuuksiensa rajoissa ei kykene selvittämään pie- 
niäkään poliittisia konflikteja, mistä ilmeisinä todis- 
teina olivat Gran Chacon sota ja Shanghain retki, oli 
kunkin vallan pakko todeta, että kansainvälisen poli- 
tiikan alalla on suoritettava useita uudelleenarvioin- 
teja. Tämä seikka koski lähinnä Euroopan suuria 
valtoja, joiden oli toimitettava uusi orientoituminen 
erikoisesti juuri Saksan muuttuneen merkityksen 
tähden. 

Pääaloitteentekijöitä on tällä kerralla ollut Neu- 
vostoliitto. Sen ulkoasiainkomissaari Litvinov on 
sangen johdonmukaisesti kuluneiden vuosien aikana 
pitänyt huolen siitä, ettei punaisen Moskovan rauhan- 
evankeliumi suinkaan ole jäänyt unohduksiin. Aikai- 
semmin tämä julistus on vain ollut ele »maailman 
proletariaatin» edessä, jonka ainoana auttajana ja 


sorrettujen ystävänä Moskova on ilmoittanut esiin- 
tyvänsä. Mutta nykyisin on tämä asiantila hiukan 
toisenlainen kuin aikaisemmin: joskaan bolshevisti- 
sen Venäjän rauhanrakkaus vieläkään ei ole mitään 
vanhemman veljen vilpitöntä huolenpitoa, on siinä 
sittenkin osa todellista. Sillä ilmeisesti Moskova 
orientoiduttuaan olosuhteiden kehityksen johdosta 
entistä aktiivisemmin itään on alkanut kaivata rau- 
haa lännessä. Niinpä Neuvostoliitto on, turvatak- 
seen rajansa lännessä, aktiivisesti ajanut itä-euroop- 
palaisen takuusopimuksen syntymistä. Tämä Neu- 
vostoliiton diplomaattinen esiintyminen ensisijasss on 
tuonut esiin kysymyksen Itä-Locarnon muodostami- 
sesta. 

Kehityksen tuloksena perjantai, heinäkuun 13, oli 
merkittävimpiä päiviä sodanjälkeisen politiikan his- 
toriassa. Silloin ilmoitti Englannin ulkoministeri sir 
John Simon että Englanti tulee kannattamaan aja- 
tusta Itä-Locarnon muodostamisesta. Tarkoituksena 
on, että tällä sopimuksella, jonka ovat esittäneet yh- 
dessä Neuvostoliitto ja Ranska, viisi valtaa: Neu- 
vostoliitto, Saksa, Baltian maat (yhtenä valtiona) 
Puola ja Tshekkoslovakia antavat yhdessä takeet 
turvallisuusvyöhykkeestä. Tämä itäinen Locarno 
muistuttaa läheisesti vuoden 1923 Locarnon sopi- 
musta, jolla mainitun sopimuksen allekirjoittaja- 
vallat sitoutuivat takaamaan määrätyin ehdoin tur- 
vallisuusvyöhykkeen lännessä. Itä-Locarnon sopi- 
musta ovat asettuneet jo ratkaisevasti kannattamaan 
kaikki muut huomioon otettavat vallat, Mussolinin 
Italia mukaanluettuna, paitsi Puola, jonka lopullista 
vastausta ei vielä ole saatu sekä Saksa, joka toden- 
näköisesti tulee sopimuksen aikaansaamista vastus- 
tamaan. 

Mutta miksi on sitten sopimus poliittisesti niin 
merkittävä. Olemme jo lyhyesti viitanneet syyhyn, 
miksi Neuvostoliitto on niin innokkaasti ajanut so- 
pimusasiaa. Se tahtoo keskittää sotilaalliset mah- 
dollisuutensa Itään, Japania vastaan. Ranska puo- 
lestaan kannattaa sitä siksi, että mainittu maa ei 
halua mitään maailmassa niin kiihkeästi, kuin status 
guon säilyttämistä Euroopassa sekä lännessä että 
idässä. Englanti taas siksi, että sen etuihin Ranskan 
ja Neuvostoliiton suunnitelman avaamat perspektii- 
vit sopivat sangen hyvin. Nehän takaavat vielä li- 
säksi senkin, ettei Englanti joudu vaaraan menettää 
kaupallisen kilpailun vapauttaan Itämereen rajoittu- 
vissa maissa. Mutta kaikille mainituille maille on 

Jatkuu siv. 232. 

TÄYSOSUMIA LIBERALISTISEEN 
MAAILMANKUVAAN. 


Olivat kulumassa kansallisrunoilijamme ihannoi- 
mat sotavuodet 1808—1809. Itäinen naapuri oli 
hyökännyt maahan, vaarassa oli monisatavuotinen 
yhteys Ruotsiin, jonka puolesta isänmaataan ja ku- 
ningastaan rakastava Suomen kansa oli vuodattanut 
vertaan sekä oman että vieraan maan multaan. Tie- 
dettiin, että vihollinen oli ylivoimainen. Mutta niin- 
hän oli ollut melkein aina ja kuitenkin oli kestetty, 
voitettu. Vaikka edessä olisi ollut varma tappio, 
tuho, kuolema, olisi kai jokainen oleva valmis alttiina 
uhraamaan henkensä isänmaan puolesta. 

Vihollinen eteni, joukko perääntyi. Maa joutui 
vähitellen entisen verivihollisen käsiin. Mutta ei 
siinä kyllin. Sotajoukon päällystöstä jäi upseeri toi- 
sensa jälkeen paikalleen ja antautui voittajan ar- 
moille. Raporttien mukaan olivat upseerit vaikeasti 
sairastuneet. Mikä oli tämä äkillinen kulkutauti? 

Suomalaisten velvollisuudentuntoa ja uhrialtista 
rohkeutta oli jo 1700-luvun loppupuolella ruvennut 
horjuttamaan harkitseva, jopa laskevakin intellek- 
tualismi. Suhde emämaahan oli alkanut kylmetä, 
jokainen suomalainen huomasi, että tilanteessa tulisi 
lähiaikoina tapahtumaan muutos. Lännestä ei oltu 
pitkään aikaan saatu rohkaisua, sensijaan tarjosi itäi- 
nen naapurimaa eteenpäinpyrkiville suomalaisille 
mahdollisuuksia päästä nopeasti elämässä eteenpäin. 
Fhkä olisi yhteydessä Venäjän kanssa helpompi elää. 
Ilmauksia näistä ajatuksista tapaamme Sprengtpor- 
tenin suunnitelmissa, Anjalan liitossa. Ja kun sota 
syttyi, kytivät tällaiset mietteet yhä edelleen etenkin 
upseeriston mielessä. Venäläinen hovineuvos Hagel- 
ström matkusti maassa keisarin asiamiehenä puhu- 
massa ajatellun uuden aseman paremmuudesta. Up- 
seeristolla ei ollut tervettä mieltä sellaisten ajatusten 
torjumiseen, vaan he, yksi toisensa perään jäivät pai- 
kalleen sairaiksi ilmoittautuen ja astuen miltei heti 
aikaisemman vihollismaan palvelukseen. Tämä sai- 
raus oli n.s. »Porin tauti». 

Mutta oli vielä jäljellä toisellaistakin mieltä. Etelä- 
ja Länsi-Suomesta kotoisin olevat osastot olivat tau- 
din tartuttamat. Mutta hyötynäkökohtien määräämä 
järkevyys ei ollut ehtinyt sinne, missä tunnettiin 
aidosti ja voimakkaasti, missä eli vielä isiltä peritty 
isänmaallisuuden määräämä uhrialttius. Tämä seutu 
oli Savo, silloinen rajaseutu, joka tiesi, mitä rajan 
puolustaminen merkitsi. Siellä oli paikka, joka levitti 
ympäristöönsä turvallisuuden ja voiman tuntoa, 
Haapaniemen kadettikoulu. Täällä, kaukana suuren 

maailman mataloittavasta vaikutuksesta, sotilas- 
puustelleissa sekä isiltä perityissä herraskartanoissa, 
joissa aateluuden velvollisuudet tunnettiin elävästi, 
oltiin valmiita kuolemaan isänmaan puolesta. Kun 
sota syttyi, ei ainoakaan Haapaniemen kasvateista 
jättänyt paikkaansa rivissä, sen kadeteista kaatui 
tai haavoittui noin kolmasosa. He eivät tienneet, 
mikä oli järkevintä, he tunsivat vain sen, mikä oli 
velvollisuus maata ja kuningasta kohtaan. 


* 


Näillä kahdella kuvalla tahtoo ruotsinkielinen ru- 
noilijamme Örnulf Tigerstedt viimeisessä kirjassaan 
»Skott i överkanty* selventää sitä vastakohtaisuutta, 
jonka hän näkee syvimpänä erona vanhan ja uuden 
ajattelun, vanhan ja uuden maailman välillä. 

Katkaisevimman vastakohtaisuuden näkee Tiger- 
stedt lideralismin ja antiliberalismin välissä. Edellä- 
mainittu syntyi v. 1789 ja kuoli v. 1914. Se perustui 
uskoon ?hmisjärjen maailmaa ja ihmiskohtaloa hallit- 
sevasta voimasta. Siitä muodostui ei ainoastaan aja- 
tussuunta, vaan kokonainen maailmankatsomus, me- 
tafyysillinen systeemi, jonka jumaluuden muodostivat 
Ranskan vallankumouksen ihanteet veljeys, vapaus ja 
tasa-arvoisuus... Kun ensimmäisestä ja viimeisestä 
vedettiin ekonoomisella ja sosiaalisella alalla johto- 
päätökset, päädyttiin sostalismiin ja kommunismiin. 
Tosin nämä aluksi uutta parempaa maailmanjärjes- 
tystä hahmoitellessaan asettuivat taistelurintamaan 
liberalismia vastaan, mutta olivat pian pakoitettuja 
hyväksymään liberalismin valtiollisen ajattelunloisto- 
tuloksen, parlamentarismin. Nykyään seisoo sosiali- 
demokratia taistelussa samalla puolella liberalismin 
kanssa. Sama on asianlaita myöskin liberalismin 
näennäisen vastakohdan, konservatismin. Sekin 
omaksui vähitellen liberalistisen ajattelutavan, va- 
paudesta, vallankumouksen yhdestä ihanteesta, saat- 
toi helposti vetää äärimmäisen individualismin peri- 
aatteet. 

On luonnollista, että liberalismin omalla taistelu- 
aseella, järjellä, ei liberalismia voida kukistaa. Niin 
pian kuin siihen turvaudutaan, ollaan hyväksytty 
liberalismi. Epäilyä järjen mahdollisuuksia kohtaan 
esiintyi jo 19:nnen vuosisadan lopussa ja seuraavan 
alussa — Nietzsche, Bergson, Ibsen, Tolstoi, Poincarö, 
Strindberg, pragmatikot, fiktionalistit — mutta vasta 


*Örnulf Tigerstedt», Skott i överkant», 195 s. Söderström & 
C:o 1934. Tillägnas Aktiva Studentförbundet i Helsingfors. 


sitten, kun suuret maailmantapahtumat, maailman- 
sota ja sitä seuranneet vaikeat ajat olivat osoittaneet 
liberalismin koko heikkouden, saattoi syntyä se, mikä 
oli voittava liberalismin perustan, järjen, nimittäin 
usko. : 
Kuin maanjäristys pani maailmansota kumoon 
kaikki, mitä oli pidetty varmana ja kestävänä. Oltiin 
uskottu maailmanrauhaan, ainakin pan Ewropeaan 
— oltiin totuttu pitämään Eurooppaa koko 
maailmana, koko ihmiskuntana. Ja aika sodan jäl- 
keen teki sekasorron täydelliseksi. Veriset kansalais- 
sodat jakoivat kansat kahtia, taloudelliset seikat 
olivat vielä enemmän kaaoksessa, valuutat toisensa 
jälkeen sortuivat, keinottelu ja epärehellisyys koho- 
sivat huippuunsa. Sama epävarmuus vallitsi henki- 
sessä elämässä. Materialistinen tiede oli riistänyt 
hengeltä asuinsijan ihmisessä, ajattelusta oli tullut 
atoomien liikettä, korkeimmista henkisistä arvoista 
seksuaalisen elämän ilmauksia. Seuraus oli, että 
alettiin pyrkiä siihen, minkä järki, joka yhä oli ainoa 
ihmisen turvapaikka, osoitti parhaimmaksi, vaisto- 
ja viettielämän johtamaan luonnontilaan. Erootti- 
sessa elämässä myönnettiin yksilölle kaikki vapaudet, 
luultiin, että luonnon vaatimusta seuraamalla tultai- 
siin sielullisesti terveiksi. Luonnonkansoilta lainat- 
tiin nautintomuotoja, jazzi, charleston, rumba antoi- 
vat nuorisolle elämäntahdin. 


Seurauksena kaikesta tästä oli epäilys ja pohjaton 
epätoivo niissä mielissä, jotka eivät halunneet jät- 
täytyä vantaa mennä»- tai leben und leben lassemy- 
periaatteiden valtaan ja vetäytyä itsekkäästi yksi- 
tyisten etu- ja nautinto-pyyteitten palvontaan. Mi- 
tään kiinteätä pistettä ei löytynyt eteenpäin tähtää- 
välle toiminnalle ja elämälle. 

Tällöin murtautui uusi elämänkatsomus esiin. 
Millainen se on, mikä se on, siitä on hyvin vaikea 
tehdä selkoa, sillä niitä irrationaalisia tekijöitä, jotka 
tässä vaikuttavat syvimmällä, ei voida käsitteelli- 
sesti selvittää. Miekka ja veri ottavat takaisin sen, 
mitä järki ja henki on niiltä riistänyt. 

Tätä uutta suhtautumistapaa voidaan kutsua 
puritanismiksi. Tinkimätön eetillisyys on astunut 
aikaisemman ajan intellektualismin ja estetismin si- 
jalle. Sensijaan, että aikaisemmin tunnettiin, että 
kaikki oli yksilöä varten, tuntee yksilö nyt olevansa 
jonkun korkeamman yhteisön alaisuudessa. Tämä 
yhteisö on valtio, ei valtio maantieteellisesti, vaan 
irrationaalisessa mielessä edustaen yliyksilöllistä val- 
taa. 

Tässä valtioajatuksessa toteutuu kaksi eri suun- 
tausta, kansallinen ja sosiaalinen, jotka aikaisemmin 
ovat olleet toistensa” vastustajia. Maailmansota ja 
sitä seuraava taloudellinen kriisi ovat osoittaneet 

selvästi, mihin vaaroihin ne yksipuolisesti kehitet- 
tyinä kansat johtavat. Sosiaalinen vaatimus toi- 
saalla, veri toisaalla ovat yhtyneet valtioaatteen 
järkkymättömiksi kulmakiviksi. 

Tarve saada nähdä tämä valtioajatus toteutuneena 
konkreettisessa muodossa on synnyttänyt ajatuksen 
johtajasta, joka sisällyttää itseensä yhteisön. Tuhatvuo- 
tiset kokemukset ovat osoittaneet, että kun ihmis- 
kunta joutuu ristiaallokkojen heiteltäväksi, voi vain 
yksi voimakas käsi ohjata kansojen purtta. Ihmissie- 
lussa elävä sankaripalvonta ympäröi vi? Duce»n, vder 
Fiihrenin, vjohtajan» yhtä suurilla yliluonnollisilla 
kyvyillä, kuin ovat ne ominaisuudet, jotka ovat 
heissä koko maailman nähtävinä. 


* 


Vaikea on vielä sanoa, millaiseksi maamme kohtalo 
uuden kansallis-sosiaalisen ajattelun valossa muo- 
dostuu. Yksi on selvä asia. Venäjä on yhä edelleen 
sama vaarallinen ja uhkaava naapuri, mikä se on ollut 
vuosisadat. Siksi on meidän päästävä sisäisistä 
ristiriidoista. 

Tärkein ratkaisu kansallemme on Tigerstedtin mu- 
kaan vuoden 1918 lopullinen tilinpäätös, joka on vielä 
tekemättä, sillä Tarton rauha — joka tekijän mukaan 
vi den försuttna chansens, slapphetens, vankelmodets 
och tafatthetens anda representerar ungefär det us- 
laste finsk utrikespolitik hittils ästadkommit» — teki 
tilinpäätöksen vain vapaussodasta. Jotta vaaran het- 
kellä kansamme voisi keskittää voimansa niin ettei 
sitä enää heikontaisi joku Anjala, Porin tauti, vuo- 
den 1918 isänmaanpetos, on kansalaissota erotettava 
vapaussodasta, työläisjoukkoihin saatava elävä kan- 
sallinen mieli, joka niissä pohjimmalla elää nykyisin- 
kin, vaikkakin esiinpääsemättä. Valkoisella puolella 
on päästävä siihen, että huomataan, kuinka punai- 
sellä puolella oli ei yksinomaan rikosta ja isänmaan- 
petosta, vaan hämärästi tunnettua solidariteettiä ja 
sosiaalisen oikeudenmukaisuuden tavoittelua, ja että 
v. 1918 suurempi ja tärkeämpi aate voitti pienemmän 
ja vähemmän elinvoimaisen aatteen. Sosiaalisen ja 
kansallisen ajatuksen synteesin täytyy tapahtua, 
muuten ei kansamme selviä tulevaisuuden ankarassa 
kamppailussa. Työläisten nykyiset johtajat, jotka 
uskovat vain marxilaiseen luokkataisteluoppiin, ei- 
vätkä ole koskaan ajatelleet omilla aivoillaan, tule- 
vat tätä ajatusta aina vastustamaan. 

Parlamenttaarinen demokratia ei kykene koskaan 
tätä synteesiä tekemään. Luokkien välinen jännitys 
on lähinnä juuri sen synnyttämä. Niinpian kuin syn- 
teettinen yhteisyysajatus pääsee voitolle, on yksityis- 
etuja ajavien puolueiden aika mennyt. Ja puolueiden 
mukana menevät niiden johtajat. Ei ole ensi kertaa, 

kun vastakkain seisovat valtio, synteesi ja yksityis- 
edut. Niin oli Maunu Latolukon, Kustaa Vaasan, 
Kaarle XI:n, Kustaa III:n aikoina. Ei niin, että 
demokratia olisi ollut hyödytön, päinvastoin, se on 
yksityisetujen esiintuojana ja teollisuuden ja kaupan 
sekä yleensä eri ammattialojen kehittämisessä mah- 
dollisimman suureen täydellisyyteen käyttänyt sille 
kuuluvaa individualistisen vapauden henkeä koko 
ihmiskunnan onneksi.. Mutta se on tehtävänsä teh- 
nyt, jäljellä on sillä vain velvollisuus väistyä sen 
sosiaalisen muodon tieltä, joka kykenee sen aikaan- 
saannoksista tekemään synteesin, muuttamaan sen 
luomat positiiviset edut yhteisön eduiksi. Siihen ky- 
kenee vain rautaisen reaalisen hengen täyttämä luja 
valtiovalta, yhteisötahdon henkilöitymä. 

Silmäys tämänhetkiseen maailmankuvaan osoit- 
taa, että valtion ja vallan auktoriteetin palautuminen 
on parhaillaan tapahtuva tosiasia. Mussolini ja Hit- 
ler ovat sen toteuttaneet omalla tavallaan, eräissä 
maissa on demokratia ryhtynyt vitsepuolustukseen», 
se on käyttänyt sille kuuluvaa mahdollisuutta vallan- 
keskitykseen, jolloin se on — epäitsekkäästi kyllä- 
kin — joutunut muuntumaan diktatuuriksi. Näin 
on käynyt Itävallassa, Eestissä, missä Päts joutui 
käyttämään juuri laajennettuja presidentin valtuuk- 
sia jo etukäteen, sekä osaksi myöskin Suomessa, missä 
Kivimäki täysin laillisesti käyttelee diktatuurival- 
tuuksia. Voi viitata myöskin siihen, että »det var 
Svinhufvud, inte de 200, som redde ut den fatala 
knuten i Mäntsälä). 

Ken näkee asiat pitkässä perspektiivissä, häntä ei- 
vät petä sekundääriset ilmiöt. Historia toteutuu 
Kohtalon välttämättömyydellä. 20:nnen vuosisadan 
tehtävänä tulee olemaan paitsi kulttuuritaistelua 
bolshevismia ja muita materialismin ilmiöitä vastaan, 
kansallisen ja sosiaalisen ajatuksen synteesi, joka 
tietää luokkataistelun loppua, meidän maassamme 
myöskin »valkoisen» ja »punaisen» välisen vasta- 
kohdan likvidoimista. On herättävä aikoinaan, ettei 
osaksemme tulisi Hellaan kohtalo, jolloin sisäinen 
eripuraisuus ei lakannut, ennenkuin makedonialainen 
falangi teki lopun maan itsenäisyydestä. Nuorison 
mieli ja käsi on onneksi karaistunut. Yksityiset pyy- 
teet häipyvät silloin, kun mielen täyttää rakkaus koh- 
+ taloon, Amor Fati, joka yksin voi antaa persoonalli- 
suudelle kantovoimaa ja täyttää yksilön sankaruu- 
della, jota vaaditaan, ennenkuin elämästä tulee sekä 
yksilölle että yhteisölle riemukulku kohti korkeim- 
man täyttymistä. 


Tämä on se punainen lanka, joka kulkee läpi 
Tigerstedtin teoksen. Kuten odottaa sopiikin, on hän 

enemmän runoilija, joka näkee asiat sisäisen intuition 
avulla kuin ajattelija, joka kulkee käsitteestä käsit- 
teeseen, päätelmästä päätelmään järkkymättömällä 
johdonmukaisuudella. Mutta mitään epäloogillista 
ei Tigerstedtin ajattelussa ole, siitä huolimatta, että 
hän taistelee järjen ylivaltaa ja intellektualismia vas- 
taan. Päinvastoin on hänelle ominaista juuri näke- 
myksen selkeys. On luonnollista, että vanhempi 
polvi ei voi ymmärtää Tigerstedtin julistusta, joka 
suuntautuu juuri niitä ihanteita vastaan, joiden alai- 
sina he ovat kasvaneet. Sensijaan tapaa Tigerstedt 
kaikupohjan maailmansodanjälkeisen nuorison aktii- 
visessa, mutta tietoiseen alistumiseen valmiissa mie- 
lessä. (Vrt. esim. arvosteluja Nya Arguksen n:ossa 11 
ja Granskaren-lehden n:oissa 5—6, missä Lars-Ivar 
Ringbom — suosittelee biocentristä elämänkäsitysiä, 
jonka mukaan järjen oikea asema on elämänvoiman 
palvelijan.) 

Tigerstedtin kuva nykyhetken vaatimuksista on 
jokseenkin sama kuin allekirjoittaneen. = Meidän 
maassamme, kansallisluonteemme johdosta, tulee 
uuden maailmankäsityksen juurtuminen olemaan 
paljon hitaampaa ja samalla perinpohjaisempaa ku'n 
Keski- ja Etelä-Euroopassa. Synteesiä »valkoisen» 
ja »punaisen» välillä ei. Tigerstedt ole pyrkinyt yk- 
sityiskohtaisemmin selvittämään. Totta on, että 
sellaisen täytyy syntyä, mutta on tehostettava, että 
se ei merkitse suinkaan »valkoisen» ja vpunaisen» rin- 
nastamista, ei myöskään minkäänlaista valkoisen 
ajatuksen peräänantoa, vaan molempien suuntien 
aikaisempien kannattajien mielessä syntynyttä täy- 
sin uutta, myöhäisempää ja kehittyneempää aatetta. 
Isänmaallisen Kansanliikkeen taholla on sitä nimi- 
tetty »simimustaksi aatteeksiv. Yhtä mieltä olemme 
Tigerstedtin kanssa siitä, että vain työväen mukaan- 
tulo kansalliseen yhteistyöhön voi taata kansallemme 
tarvittavan jäntevyyden. 

Kehitys kulkee kaikkialla eittämättömästi Tiger- 
stedtin osoittamaan suuntaan. Meillä ei vielä toistai- 
seksi voida puhua varsinaisesta diktatuurista, mutta 
jos syystä tai toisesta joudutaan vielä sanavapauden 
lisäksi rajoittamaan kokoontumisvapautta, ei olla 
siitä kaukana. Tärkeintä on, että se valta, joka jou- 
tuu diktatuuriasetta käyttämään, on isänmaan ja 
kansan parasta tarkoittava, ja että itsekkäät valta- 
y.m. pyyteet pysyvät vallankäyttäjästä niin kaukana, 
kuin inhimillisissä oloissa on mahdollista. 

Tigerstedtin teoksesta ja ajatuksista ovat arvoste- 
lijat löytäneet vaikutuksia eri tahoilta. Ja totta on- 
kin, että esimerkiksi Spengler tulee useammin kuin 
kerran mieleen, Mutta eiköhän liene niin, että näistä 
asioista ei enää voi kukaan kirjoittaa ilman että 
muilla tahoilla esiintuotuja ajatuksia tulee näkyviin. 

Lapsirajoituksen vaikutuksista. 


Yksilöiden ja kansojen terveiden elinehtojen ja 
sosiaalisen elämän erilaisten virtausten välillä on 
ihmiskunnan historian aikana usein syntynyt enem- 
män tai vähemmän vaikeita ristiriitoja. Toisinaan 
on ne voitettu. Toisinaan taas ovat suuret kansat 
näihin vaikeuksiin sortuneet. Syitä ja seurauksia ei 
yleensä aikanaan ole osattu katsella oikealta näkö- 
kulmalta. Lähimmän hetken tarve on usein sanellut 
menettelytapoja, jotka jälkeenpäin tarkastellen ovat 
osoittautuneet kansoille hyvin kohtalokkaiksi. 

Eräs tällainen monisäikeinen, taloudellisen elämän 
ja kansojen elämän välinen hankaus ilmenee meidän 
aikanamme syntyväisyyden vähenemisenä. Maail- 
man sodan jälkeisinä vuosina on syntyväisyys useim- 
missa länsimaisen kulttuuripiirin maissa nopeasti 
laskenut. Tämä johtuu etupäässä siitä, että yhä laa- 
jemmat kansankerrokset siirtyvät yksi- tai kaksi- 
lapsijärjestelmään, tahalliseen lapsiluvun rajoituk- 
seen. 

Lisääntymisen järkevää säännöstelyä vastaan ei 
sellaisenaan ole mitään sanottavaa. Monissa maissa 
ovat taloudelliset olot tällä hetkellä sellaiset, että 
kansan erikoisen runsas lisääntyminen olisi omiaan 
aiheuttamaan vaikeita sosiaalisia pulmia. Yksityis- 
taloudellisesti ja -hygienisesti katsoen puhuvat mo- 
net syyt lapsiluvun rajoituksen puolesta. Toinen asia 
kuitenkin on, onko yksi- ja kaksilapsijärjestelmä täl- 
täkään kannalta katsoen paras ratkaisu. Yhteis- 
kunnan kannalta katsoen se ei sitä ainakaan ole. 


Tärkein on joka tapauksessa se kokonaiskuva, joka 
kirjoittajalla näistä aktuelleista asioista on. 


* 


Tigerstedt käsittelee teoksessaan, jonka kirjoituk- 
sista muutamia on jo aikaisemmin julkaistu eri aika- 
kausilehdissä, eräitä muitakin, pääasiasta hiukan 
kauempana olevia asioita. Hän puhuu taiteen va- 
pauden» tuottamasta vaarasta. Onhan tosiasia se, 
että nykyisin on meillä legio keskinkertaisia kykyjä, 
jotka näkevät nälkää. Kyynillisesti huomauttaa 
Tigerstedt, että meillä »nerojon» luku ylittää 
miltei Liberian postimerkkien luvun. Riitelemi- 
nen, kateellisuus, juonittelu ovat nousseet huip- 
puunsa. Ei käsitetä, että nyt ei ole mikään taiteen 
renessanssi, vaan aika, jolloin jokainen liikemies saa 
kynsin hampain taistella, ettei negatiivinen saldo 
tule liian suureksi. Kuka voisi tällaisena aikana 


Tohtori P. Virkkunen. on 1929 perusteellisesti käsi- 
tellyt lapsirajoituskysymystä perhe-elämän kannalta. 
Hänen teoksensa, joka ansaitsee kaikkien ajattele- 
vien kansalaisten täyden huomion, lienee usealle luki- 
jalle tuttu, joten emme tässä kajoa asian siihen puo- 
leen. Sen sijaan lienee paikallaan tarkastella kysy- 
mystä pääpiirteissään niin sanoaksemme yleiskansal- 
lista taustaa vastaan. Tältä kannalta katsottuna 
lapsirajoitus nykyisessä muodossa mahdollisten etu- 
jensa rinnalla aiheuttaa niin suuria vaaroja kansan 
tulevaisuudelle, että tilanne ansaitsee vakavaa har- 
kitsemista ja seurausten selvittelyä. 

Perinnöllisyystiede on osoittanut, että ihmisten 
välillä on olemassa joukko huomattavia eroja yhteis- 
kunnallisessa suorituskyvyssä. Nämä erot johtuvat 
perintötekijöistä, eikä niitä voida ulkonaisilla toimen- 
piteillä, ympäristöolojen parannuksella t.m.s., pois- 
taa. Sosiaalisen valinnan vaikutusten johdosta eri 
yhteiskuntapiirien perinnöllinen keskimääräinen lah- 
jakkuus, yhteiskunnallinen käyttökelpoisuus, on eri- 
lainen. Se kohoaa alemmista yhteiskunnallisista pii- 
reistä ylempiin päin. Tämä on eittämätön tosiasia. 
Jos kansan kaikki väestöpiirit lisääntyvät keskimää- 
rin yhtä nopeasti, pysyy kansan perinnöllinen kokoon- 
pano, sen yhteiskunnallinen suorituskyky kokonai- 
suutena katsottuna, seuraavissa polvissa suunnilleen 
samana. Jos lisääntymisnopeudessa on eroavaisuuk- 
sia, kansan perinnöllinen kokoonpano muuttuu. No- 
peammin lisääntyvien väestöpiirien edustaman pe- 


esiintyä mesenaattina. Tigerstedt tulee tulokseen, 
että 95 taiteilijaa 100:sta tekisi viisaimmin, jos luo- 
puisi olemasta väärinymmärretty nero ja hankkisi 
jokapäiväisen leipänsä koristetaiteen, keramiikan, 
reklaamin ja muiden taideteollisuushaarojen alalla. 
Taiteellisia taipumuksia omaavia henkilöitä tilisi 
estää ryhtymästä heti suuren taiteen palvelukseen, 
heidän olisi ensin ryhdyttävä taideteollisuuden 
palvelukseen, missä on rajaton määrä taiteilijan sil- 
mää vaativia ja kehittäviä tehtäviä. Vasta kun sii- 
vet kantavat, voisi taiteilija määrätyt ammattikokeet 
läpäistyään päästä valittujen harvaan joukkoon. 
Tietysti tulisi tällöin tapahtumaan väärinkäytöksiä, 
sillä valitsijatkin olisivat ihmisiä. Mutta niinhän on, 
että taiteilija tekee aina työtään, syö leipäänsä tus- 
kalla. Nerous kyllä hakee tiensä sinne, missä se saa- 
vuttaa toteutumisensa. 
Eino Mikkola. 

rinnöllisen laadun osuus suurenee seuraavissa suku- 
polvissa. Yhteiskunnan kannalta katsoen on tapah- 
tunut muutos suotava, jos rakentavaan yhteiskunnal- 
liseen työhön pystyvät piirit lisääntyvät keskimäärää 
nopeammin. Asosiaalisen aineksen keskimäärää no- 
peampi lisääntyminen sen sijaan on yhteiskunnalle 
vahingollista. 

Syntyväisyyden pieneneminen, samalla kun sosiaa- 
listen olojen parantuessa ja lääketieteen eteenpäin 
mennessä ihmisten keski-ikä määrätyissä rajoissa 
suurenee, aiheuttaa nopeasti lisääntyvään kansaan 
verraten sen muutoksen väestön kokoonpanossa, että 
iäkkäiden kansalaisten luku suurenee, nuorten piene- 
nee. Kansan kokoonpanossa ilmenee eräänlainen 
vanhuusvoittoisuus. Kuta pienempi syntyväisyyden 
määrä on, sitä suurempaa huolta täytyy pitää siitä, 
että mahdollisimman suuri osa uutta polvea on sekä 
sielultaan että ruumiiltaan perinnöllisesti tervettä. 

Lapsirajoitusta käyttää kaikissa piireissä, niin työ- 
läisten, maanviljelijöiden kuin virkamiesten joukossa, 
nykyhetkeä kauemmaksi ajatteleva, lapsiensa tule- 
vaisuudesta huolehtiva aines. Täten juuri yhteiskun- 
nallisesti käyttökelpoisen väestöaineksen lisääntymi- 
nen pienenee. Toisaalta on todettu, että yhteiskun- 
nan apua säännöllisesti tarvitsevat, tuottavaan työ- 
hön enemmän tai vähemmän kykenemättömät, sekä 
lukuisat perinnöllisten sairaalloisuuksien rasittamat 
yksilöt eivät ryhdy lapsirajoitukseen. Heidän lisään- 
tymisnopeutensa on keskimäärää suurempi. Täten 
heidän lukumääränsä kasvaa nopeasti seuraavissa 
sukupolvissa. Entistään enemmän tarvitaan kansan 
terveen osan työtä heidän hoivaamiseensa. Yritykset 
sijoittaa tällaista ainesta positiiviseen työhön esim. 
asutustoiminnan avulla tulevat aina epäonnistumaan, 
aiheuttaen lisää kustannuksia tuottavalle kansan- 
osalle. Tästä kansan positiivinen suorituskyky kärsii. 
Asosiaalisen aineksen edelleen lisääntyessä kansa rap- 
peutuu, joutuen lopuksi voimakkaampien naapu- 
riensa käskynalaiseksi. Tästä meillä on riittämiin esi- 
merkkejä historiassa. 

Tällaisen kansan tulevaisuutta vaarantavan synty- 
väisyystilanteen muuttamiseksi tarvitaan määrätie- 
toisia toimenpiteitä. Suurimpia syitä länsimaisten 
kansojen alkavaan rappeutumiseen on epäilemättä 
valtioiden finanssipoliittisten toimenpiteiden ter- 
veelle syntyväisyyspolitiikalle vihamielinen suunta. 
Perhe, kansan tulevien polvien kehto ja laadun mää- 
rääjä, on jätetty vaille sille ehdottomasti kuuluvaa 
yhteiskunnan antamaa riittävää hoivaa. Tulevien 
polvien parhaasta puhutaan mielellään, kuten aina 
kauniista asiasta, mutta todellisuudessa ei tehdä mi- 
tään tehokasta niiden hyväksi. Sekä verotus-, että 
palkkauspolitiikassa suositaan selvästi lapsetto- 

muutta. ' Taloudellisten syiden vuoksi ovat ihmiset 
kärkkäitä täyttämään tämän yhteiskunnan sanatto- 
man käskyn. 

Väestön pysyttämiseksi seuraavassa sukupolvessa 
lukumäärältään entisellään lasketaan tarvittavan 
keskimäärin 3—4 lasta avioliittoa kohti. Väestön 
perinnöllisen laadun pysyttämiseksi aikaisemmalla 
tasolla olisi kaikkien kansan kerrosten lisääntymisen 
keskimäärin oltava yhtä suuren. Nykyään ei tilanne 
ole sellainen. Yhteiskunnan tehtäväksi jää verotus- 
ja palkkaussuhteiden järjestely sellaisiksi, ettei nai- 
mattomuus ja lapseton tai yksilapsinen avioliitto tar- 
joa mitään taloudellisia etuja 3—5 lapsisen perheen 
toimeentuloon nähden. Yhteiskunnan lainsäätäjien 
on teoissakin myönnettävä se tosiasia, että arvok- 
kaimman työn yhteiskunnan hyväksi tekevät äidit, 
jotka synnyttävät sille riittävän, perinnöllisesti ter- 
veen uuden sukupolven. Tämä on ensimmäinen yh- 
teiskunnan oman jatkuvan itsenäisen olemassaolon 
edellytys. 

Perinnöllisesti sairaiden lisääntyminen ei ole suo- 
tavaa enempää yhteiskunnan kannalta kuin yleis- 
inhimillisistä syistäkään. Heihin on syytä tieteen 
esittämien perusteiden mukaisesti sovelluttaa siitos- 
kyvyn poistoa eli sterilisaatiota. Täten estetään sai- 
raan aineksen lisääntyminen. Mutta tärkein on kui- 
tenkin työ perheen aseman parantamiseksi yhteis- 
kunnassa. Vasta kun tämä yhteiskunnan perustus 
on oikein hoidettu, voimme odottaa, että kansamme 
tulevaisuudessakin kyskenee säilyttämään itsenäisen 
asemansa yleismaailmallisella kilpakentällä. Rappeu- 
tuva kansa sitä ei pysty tekemään. 

P. Kontkanen. 

pääsyynä sama seikka, minkä johdosta taas Saksa 
puolestaan niin innokkaasti vastustaa sopimuksen 
aikaansaamista. 

Kuten hyvin ymmärretään, ei ensinäkemältä luulisi 
Saksalla olevan mitään järjellistä syytä vastustaa so- 
pimusta, joka antaisi mainiot rauhan säilymisen ta- 
keet Euroopan itäisissä osissa. Sentähden on meidän 
ymmärtääksemme asian oikein käsiteltävä sitä hiu- 
kan laajemmin. Asiain ollessa nykyisellään tietää 
Saksa tarkoin, että edullisinta sille on kokonaan jät- 
tää unhoon se poliittinen suuntautuminen, mikä oli 
ominaista Berlinille ennen maailmansotaa. Sillä ny- 
kyisin ei Saksa voi, eikä myöskään halua, esiintyä 
kilpailijana maailman merillä. Sen ovat Saksan mi- 
nisterit tuoneet esiin sangen selvin sanoin. Mutta 
samalla ovat he esittäneet ajatuksen pohjoismaisesta 
orientoitumisesta. — Ja länsivaltain käsityksen mu- 


kaan merkitsee tämä sitä, että Saksa haluaa luopua 
kilpailemasta muitten valtain kanssa siirtomaista ja 
kansainvälisen kaupan valloittamisesta kaikkialla 
muualla paitsi Itämeren maissa, joista se haluaa etsiä 
korvausta. Kuitenkin arvelevat länsivallat tämän 
ajatuksen toteutuneena merkitsevän niin suurta mah- 
tavuuden lisää Saksalle, että ne haluavat estää sen 
tapahtumisen. Ja niin on syntynyt ajatus Itä-Locar- 
nosta, jolla tahdottaisiin taata kaikille valloille niiden 
nykyiset mahdollisuudet ja rajat mutta estää kaikki 
laajentumismahdollisuudet kultakin vallalta, koska 
sellainen laajentuminen voisi tosiaankin merkitä so- 
danvaaraa, mikä siis mainitulla sopimuksella saatai- 
siin vältetyksi. 

Eurooppalaiset vallat ovat tyydytyksellä tervehti- 
neet ajatusta itäisestä Locarnosta. Suurista valloista 
vain Saksa, kuten jo sanottu, ei luultavasti siihen yhdy 
silmälläpitäen sitä, että se mainitun sopimuksen toteu- 
tuessa menettäisi mahdollisuutensa Versaillesin rau- 
han Itä-Eurooppaa koskevien artiklain kumoamisesta. 
Mitä taas tulee Baltian maihin, joihin tässä tapauk- 
sessä. Suomikin on laskettava, tulevat ne aina 
tervehtimään ilolla kaikkia toimenpiteitä, joiden 
avulla pyritään turvaamaan rauhan säilyminen 
ja kansojen oman, itsenäisen kehityksen mahdol- 
lisuudet. 

Mutta tarkoin on huomattava, että vaikkakin 
kansainväliset sopimukset ovat pyhiä, eikä riitä mil- 
loinkaan rikota, sisältyy niihin aina varauksia, jotka 
merkitsevät sittenkin lopulta ehdottomuuden kato- 
amista. Siksi on kunkin vallan kehitettävä ja kes- 
kitettävä oma kansallinen voimansa niin, että se 
tarpeen tullen voi menestyksellisesti ehkä aseinkin 
taistella itsenäisyytensä säilyttämiseksi, koska, ku- 
ten sanottu, on mitä vastuuttominta kuvitella rcu- 
hantilaa pysyvämmksi, kuin mihin tosiaankin on 
on täydet takeet. Tämän seikan merkitystä on Suo- 
messa vastikään korostanut eräs sangen ansioitunut 
henkilö, jonka mielipiteelle tässä suhteessa on annet- 
tava mitä suurin arvo ja painavuus. 

J MSA 

tiivejä, vaan se tahtoo myös ilmaista uutta, omaa 
henkistä elämänkatsomusta ja valloittaa ihmisten 
aisteille uusia ihmeellisiä aloja. Sen vuoksi väitän, 
että ilmamaalaus aloittaa uuden taiteen historian. 
Ilmamaalaus tekee lopun pakanallisnaturalistisesta 
kaudesta ja avaa uuden suuren kauden, henkistetyn 
taiteen kauden, joka ei ole bysanttista eikä gootti- 
laista, vaan sen sijaan taidetta ihmisille, jotka elävät 
Koneen aikakautena. 


POHJA PUOLI 


Miksi ei isä edes tällä 
kertaa? 


Mahtavina seisovat ruisjalat vainiolla. Kaurakuhilaat kyy- 
höttävät tuolla takana. Aivan kuin kumartaisivat noille suu- 
rille herroille, tuumi Annu. Riihen hirsien raoista tuprahtelee 
jo savu niin hauskasti ja tuntuu niin hyvä riihenhaju. Vanha- 

— Pian on pojat uutinen pöydässä. Huomenna sitä alkaa 
kuulua riihenkopse, huutaa Maija miehille, jotka elokuormineen 
riihen edustalla ajavat. 

— Niin ja minä pääsen mukaan! iloitsee Annu, joka on jo 
tarkasti seurannut riihen pistämistä ja ollut lyhteitä kanta- 
massa, vaikka eivät omat kädet ole vielä ulottuneet niitä 
parsille ojentamaan. 

— Ei se ole lastenhommaa riihenpuinti, tokaisee Liisa. 

— Eei. Raavas mieskin sen selässään tuntee, paneskelee 
Kaappo, joka tulla köpsyttelee piipunperiä kaivellen. — Jookin 
näin oudokselta taas. . Tuntee sen, päättää Kaappo ja pistää 
perät poskeensa. 

Ensimäisten joukossa on Annu aamulla riihen luona. Mieli 
tekisi parsille lyhteitä pudottelemaan, mutta alhaalta saa tyy- 
tyä katselemaan. Siihen keräytyy vähitellen jo muukin väki. 
Kyläisiäkin on omien lisänä. Ja kukin koettaa valita varstoja 
itselleen. Annukin saa omansa. 

— Taisipa nyt klupu riihimiehen kaataa. — Pieni sinä olet 
sellaisen pitelijäksi. Mutta odotahan, kun tässä vielä vähän 
kasvetaan. Kyllä sinusta vielä hyvä isännän apu tuloo, — 
sanoo Heikki. 

Annu tarttuu varstaansa, heilauttaa sitä korkealle ja näyt- 
tää, että kyllä hän vain jaksaa. 

Taiten käy työ riihessä. Tahdissa heiluvat varstat. Peh- 
meästi töpsähtelevät kluvut lyhteille, vain joskus joku lattiaan 
kolkkaa. 

Ei tahdo Annun klupu alussa toisten tahtia totella. Mutta 
yrittää täytyy voimiensa takaa. — Ollaanhan nyt oikeassa 
työssä! 

Tunnin toisensa jälkeen jatkuu puinti. Silloin tällöin vain 
jJevähdetään. Ja Annun varsta heiluu jo niinkuin muidenkin. 

— Mutta sinähän näyt jo osaavan konstin. Sinähän puit 
kuin oikea riihimies ainakin, vanha-Heikki vakuuttelee, kun 
työ seisahtaa. 

— Minä osaan jo! riemuitsee Annu mielessään. — Minä 
osaan tehdä oikeata työtä! — Nyt näkee isäkin, että tyttökin 
pystyy johonkin! Ja jaksaa! 

Siinä levätessä tuntuu Annusta kyllä siltä kuin käsivarsia 
kivistäisi ja selkäänkin vähän koskee. — Mutta sitä ei saa 
näyttää noille muille. Nauraisivat vielä nuo vieraatkin. Sala- 
vihkaa vain pitää vilkaista kotiin, tulisivatko jo syömään käs- 
kemään. Ja kun puiminen jatkuu, on Annu taas muiden 
rinnalla. 

Vihdoinkin tulee isä! — Uudella innolla heiluu silloin An- 
nun varsta. 

Ovella katselee isä väen töitä ja kun kluvut pysähtyvät, 
antaa uusia määrääksiä. 

— Mutta eikö isä nähnyt minua ja minun varstaani? Kun 
ei ollenkaan katsokaan tänne! Annu menee isän luo sano- 
maan: — Isä, minäkin olen täällä. Olen painanut koko ajan 
niinkuin muutkin. 

— Niinkuin morsian riihellä, sanoo isä yliolkaisesti. 

— Morsian riihellä, mitä isä sillä tarkoittaa? kyselee Annu 


itseltään. — Mitä morsian riihellä tekee? — Isän ääni sanoo, 
(Jatkuu siv. 236.) 

POHJATUULI 


Ajatuksia kuvaamataiteittemme pulasta. 


On aina sangen vaarallista puhua kriisistä, sillä useimmiten 
se tapahtuu repivässä äänensävyssä. Nykyaikana on helppo 
repiä, mutta vaikeampaa on rakentaa tilalle uutta. Mielestäni 
eräänä syynä kuvaamataiteitten.me pulan vaikeuteen, on se, 
että taiteilijat liian paljon valittavat, liian paljon moittivat ylei- 
söä. Moittimalla sammutetaan, ei innosteta. Mutta yleisöä on 
kasvatettava, or. innostettava, herätettävä, heidät on opetettava 
ymmärtämään taidetta. 

»Ihmisillä on liian paljon huolia nykyaikana, kaikki muu 
aika, mikä niiltä liikenee suuntautuu muualle», sanoo objektii- 
visesti tait. Erkki Kulovesi. Tässä piilee eräs kriisin pohja- 
syistä. Yleisö ei ymmärrä taidetta, mutta yleisöä ei kuiten- 
kaan saa moittia, sillä syy on siinä, ettei yleisöä ole opetettu 
tuntemaan taiteen lakeja. Nykyään saattaa usein käydä niin, 
että yleisö tarkastelee tauluista jotakin yksityistä puuta tai pen- 
sasta ja vertaa sitä luonnosta omin silmin saamaansa kuvaan. 
Modernia taidetta sen on hyvin vaikea käsittää. Todella su- 
rullisena ilmiönä voin mainita erään kuvaavan esimerkin, 
Eräs nuori aloitteleva taiteilija oli asettanut erääseen taide- 
kauppaan taulun myytäväksi. Sille ci ilmaantunut ostajaa. 
Tuodessaan seuraavan taulun liikkeeseen, sanoi taidekaupan 
johtaja, joka itse harrastaa taidetta ja rakastaa sitä lämpimästi : 
»Maalatkaa tästälähtien vain aurinkoisia aiheita, sillä pilvisenä 
päivänä maalattu taulu menee harvemmin kaupaksi». 


>Taidetrokarit», kuten taiteilijamme joskus kutsuvat kaiken- 
laisia kulkumaalareita ovat tajunneet tämän seikan maalates- 
saan äitelin värein tehtyjä tauluja hyvin halvasta hinnasta. 
Nämä diletantit ovat todellisia taiteen vihollisia. On kasva- 
tusjärjestelmän tuloksena kukkaansa puhjenneen nykyajan 
nousukashengen mukaista, että herra ostaa rouvalleen mieluum- 
min tuhannen markan arvoisen turkin kuin samanhintaisen 
maalauksen ja koristaa samalla ylellisen pohattakotinsa sadan 
markan arvoisella kopiolla, joka. on tehty käyttäen aiheena 
»>Wrightin metsoja>. Haastatellessani kerran erästä taiteilijaa. 
Tampereella, kertoi tämä ilahduttavana seikkana sikäläisistä 
taideharrastuksista, että vaatimattomissakin oloissa elävä vir- 
todella hyvään taiteeseen. Jos hän ei sattuisi olemaan niin va- 
roissa, että hän heti kykenisi ostamaan taulun, säästää hän 
kuukausittain jonkunverran rahaa taidetta varten. Tällätävoin 
tuetaan taiteilijoita kaikkein parhaiten. Nykyisin taiteilijat ovat 
melkein kokonaan riippuvaisia valtion apurahoista tai sitten he 
elättävät itseään piirustuksenopettajina, reklaamipiirustajina, 
jopa suorastaan <valokuvasuurentajina». 


Tässäkin lehdessä on puhuttu siitä, miten helsinkiläiset tai- 
teilijat joutuvat olemaan eluoikeutetussa asemassa. Maaseu- 
seudulla saattaa jokin todella luova kyky pysyä kokonaan pii- 
lossa. Gabriel Engberg kertoi, että nykyaikainen sanomalehti 
mainitsee mieluummin urheilutapauksesta, kuin jostakin todella 
luovasta työstä. Jostakin Rovaniemellä 60 metrin keihästu- 
lokseen päässeestä urheilijasta saatetaan julkaista huomattava 
uutinen, mutta taiteilijan saavutuksesta julkaistaan vain petiitti- 
juttu. Sanomalehtemme tarvitsisivat välttämättä omat taide- 
osastonsa, joilla olisi omat toimittajansa. Tässä suhteessahan 
kirjallis-taiteellinen aikakauslehti tekee voitavansa. Kustannus- 
osakeyhtiömme osaavat mainostaa kirjailijoita, elokuvayhtiöm- 
me elokuvia, mutta taiteilijaa mainostaa vain se arvostelija, 
joka on saanut toimekseen muutamin sanoin mainita hänen 
työstään. Useinkin tällainen taidearvostelu kiinnostaa vain 
asiantuntijoita. Taiteilija kaipaa kipeästi mainostusta. Olisi toi- 

vottavaa, että taiteilijammekin järjestäisivät sellaisia tilaisuuksia 
kuin kirjailijat, pitämällä taiteellisia >teciltoja>. 

Fikamme koneellistunut elämä on johtanut siihen, että suu- 
retkin taidetapaukset sivuutetaan melko kylmästi. Ennen niis- 
tä keskusteltiin, ne synnyttivät väittelyä, mikä on aina ter- 
veellistä. Taidenäyttelyissä käyvät vain muutamat. Taidehal- 
tajaansa. 

Harvalla taiteilijalla on nykyään varaa matkustaa ulkomaille. 
Taidehalli järjestää kuitenkin vuosittain eräitä ulkomaisen tai- 
teen suurnäyttelyitä, jotka ovat samalla taiteilijoillemme erään- 
laisia opintotilaisuuksia, koska heillä ei ole varaa matkustaa 
mannermaiden taidekeskuksiin. Ne stipendit, jotka taideyh- 
distykset, Kordelinin-rahasto tai valtio myöntävät ovat niin 
vähäisiä, että perinpohjaisempi opiskelu on aivan mahdoton. 

Ihmisel pitävät taidetta ylellisyytenä, jota heillä ei ole varaa 
hankkia. Ostamalla vähemmän huonekaluja ja sisustamalla 
kotinsa arvokkailla tauluilla päädytään monesti parempiin tu- 
loksiin. Oletteko nähneet koteja, joiden arvaamattoman autioita 
seinäpintoja peittaa kaappi? Jos luulette, että sellainen on 
tarpeellinen, eredytte: Nykyaikaiseen kotiin eivät sovi vanhoja 
koriste-lautasia sisältävät astiakaapit Ensinnäkin ne rumenta- 
vat usein kotia ja toiseksi ne ovat kalliita. Mainittakoon tässä 
yhteydessä toinen seikka Eräät ihmiset, jotka ovat saaneet 
>funkis-kärpäsen>, väittävät, että maalaus rumentaa rapattua 
seinäpintaa. Maalaus päinvastoin antaa lämpöä steriilille tällä- 
tavoin usein vaikuttavaan kotiin. Ihmisillä on myöskin omi- 
tuinen taipumus harrastaa kaikenlaisia valokuvia ja tavallisesti 
pianonkansi saa toimia näyttely-alana. Valokuvat kuuluvat 
valokuva-albumiin, eikä kodin seinille. Pieni, onnistunut mal- 
jakko luo paljon enemmän tyyliä, jos se on sopivasti sijoitettu 
esim. pöydälle. 

On surkeaa, jos taiteilijamme ovat pakotetut turvautumaan 
huutokauppakamariin saadakseen taulunsa edes polkuhinnasta 
myydyksi. On kuitenkin mainittava, että taiteilijamme mie- 
luummin kärsivät nälkää kuin myyvät taulunsa liian alhaisesta 
hinnasta. Ja siihen on pyrittäväkin, että pula-ajasta huolimatta 
maalauksien hintain on pysyttävä melko korkeina, sillä vain 
siten niiden taiteellinen arvo pysyy koskemattomana. 


Pula-aika on johtanut siihen, että nykyään Atencumista val- 
mistuu melko paljon akateemisen arvon saaneita taiteilijoita. 
Tämä on sikäli hyvä, että siten he voivat helpommin päästä 
käytännölliseen elämään käsiksi, joka nykyään on luovalle 
taiteilijalle suorastaan välttämätöntä. 


Edellä on viitattu muutamiin käytännöllisiin esimerkkeihin tai- 
teen taloudellisesta pulasta. Mutta taiteemme kärsii myöskin 
henkistä pulaa. Maailmansota vaikutti taiteeseen pirstovasti. 
Syntyi suuri määrä kaikenlaatuisia »ismejä>. Reaktion tapah- 
duttua taide alkoi jälleen seurata persoonallisia uria, mutta 
vieläkin voidaan suomalaisen taiteen sanoa olevan hapuilua, 
Samoinkuin teatterikriisi on synnyttänyt joukon operetteja tuu- 
dittamaan yleisöä, samoin on maalaus- ja kuvaamataidekin 
luonut eräänlaista taiteen kasvannaisia. Finakin Gallen Kal- 
lela tajusi tämän ristiessään erään parodian ifuturistisesta tyy- 
listä nimellä >Piika eli härkä eli idioottimaaluksen triumphi» 
Rrvostelemaita ollenkaan mitä hyötyä taiteen »ismeistä> on 
ollut, yhden seikan kuitenkin voi mainita ja se on: taide etsi 
itselleen yksinkertaisempia muotoja impressionismin värikore- 
uden jälkeen ja päätyi tyyliltään mahdollisimman steriiliin, 
viivakauniiseen funktionalismiin, joka otti käytännön perinpoh- 

POHJATUULI 


KUOLAIMET POIS! 


Nuoren polven runoilijat tietävät, miten vaikeata — 


useimmiten suorastaan mahdotonta, on nykyjään, 
saada runokokoelmille kustantajaa, olkoonkin, että 
tarjottava teos tunnustetaan julkaisun ansainneeksi. 
Näyttää siltä että, kustantajat eivät ajattele velvolli- 
suuttaan, eivät vastuutaan, vaan selittävät puoles- 
taan vastahakoisuuttaan varsin käsitettävästi: ei 
kannata. Heidän liikekäsityksensä mukaan menes- 
tyy liike vain silloin, kun sitä johdetaan demokratian, 
kansan tahdon mukaan. Ja onhan tosi, että niin 
kauan kuin kustannustoiminta on yksityisten kä 
sissä, vailla valtion johtavaa valvontaa, ei voida 
yksityistä vain liikeyritykseksi perustettua kustan- 
tamoa velvoittaa esiintymään minään hyvänteke- 
väisyyslaitoksena. Vaikka silloin tällöin kuuleekin 
surulla jonkun ansiokkaankin runokokoelman jää- 
neen käsikirjoituksena tomuttumaan, täytyy totuu- 
deksi myöntää, että ellei kustantaja aio täyttää va- 
rastojaan runoteoksilla, on niitten painos menekin 
puutteessa supistettava muutamiin satoihin; Otava 
voinee kertoa esikoisrunokokoelmasta, jonka myy- 
tyjen kappaleitten kokonaismäärä supistui kymme- 
niin! Näinollen onkin luonnollista, että runokokoel- 
mien — tarkoitamme tuntemattomia tekijöitä» — 
kustantaminen ei ole mikään ensiluokkainen liike- 
yritys; menothan ovat suuret: tekijäpalkkio, mainos, 
kirjakauppiaitten 40% j.n.e. Tosin on nuorten jou- 
kossa joku »vetävämpikin» nimi, esim. Asunta ja 
Vuorela, mutta heidänkään lohdullisempi osansa el 
asiaa sanottavasti muuta. Ja näin saavat nuoren 
lyriikkamme edustajat etsiä tuotteilleen »paino- 
musteen pyhitystän» sanoma- ja aikakauslehdissä, 
tilapäisjulkaisuissa j.n.e., elleivät ole sattuneet — sel- 
laista on meilläkin tapahtunut — syntymään onnelli- 
sempien tähtien alla, jolloin kokoelma saattaa lähteä 
maailmalle varustettuna paljon (ja etupäässä pahaa) 
puhuvalla merkinnällä »omalla kustannuksella». 


Epäkohta on aina silloin, tällöin otettu puntaroita- 
vaksi, mutta kannunvalantaa kauemmaksi ei siinä 
ole päästy. Se on yhdistetty m.m. prosaistiemme 
valistukseen, että pula-ajan teurastettua eräitä koti- 
maista kaunokirjallisuutta ja runoutta julkaisseita 
lehtiä on novellien, varsinkin pitempien, julkisuuteen 
saattaminen hyvin vaikeata. Tilannetta on lisäksi 

vaikeuttanut sekin seikka, että sellaiset vakavaraiset 
ja huomattavat lehdet kuin Uusi Suomi ja Helsingin 
Sanomat, joiden sunnuntailiitteisiin aina ennen sen- 
tään jotain »upposi», ovat näyttäneet arvonsa alka- 
malla täyttää sivujaan ulkomaisella copyright-rihka- 
malla. Ja lopuksi ei kirjallisuutemme ajajien Nestor, 
huomattavia apurahoja nauttiva »Valvoja-Aika», 
kriitikon toimittamana ole katsonut voivansa palata 
perustamisaikojensa traditioihin avaamalla palsto- 
jaan nousevalle suomalaiselle lyriikalle ja proosalle. 
Haikein mielin ajatellaan oloja naapurimaissa; yksin 
virolaisilla on erikoisjulkaisussaan »Looming» mitä 
parhain äänitorvi, joka — kaiken lisäksi — maksaa 
meikäläisiin oloihin verrattuna suorastaan ruhti- 
naallisia kirjoituspalkkioita. 


Novellistien asema on sittenkin parempi kuin ru- 
noilijoitten, jotka useimmiten saavat kylmästi »pitää 
suunsa kiinni». Tämän kategorisen määräyksen an- 
tavat heille »runouden ostajat», s.o. herrat toimitta- 
jat, voimatta kuitenkaan todistaa, että suoma- 
lainen lukijakunta olisi kylmä runoudelle. Asia on 
pikemmin päinvastoin, kuten alempana selvinnee. 

Syyksi siihen, ettei nuorempi runous (kokoelmina) 
tee meillä kauppaansa mainitaan kirjoittajien tunte- 
mattomuus. Tämän kirjoituksen tarkoituksena on 
kiinnittää huomiota erääseen propagandakeinoon 
maintun epäkohdan poistamiseksi; sen ollessa mah- 
dollista kohoaisi luonnollisesti nuorten runoilijain 
teosten menekki ja heidän taloudellinen asemansa 
paranisi vastaavasti. Ja edes siihenhän täytyy pyr- 
kiä kulttuurivaltiossa ja Europassa, kun siihen on 
päästy yksin Venäjällä nykyisenkin komennon ai- 
kana. 

Että meikäläinen väestö todella harrastaa ru- 
noutta, todistavat ne lukemattomat juhla-, iltama- 
y.m. tilaisuudet, joissa vuosittain esitetään yhtä 
lekemattomia lausuntanumeroita. Mutta lukuun- 
ottamatta varsinaisia taidelausujiemme, joitten oh- 
jelmistoon nuorempi runous jo kuuluu, esityksiä, 
ei näissä tilaisuuksissa anneta nuorelle runoudelle 
suunvuoroa; kuin armosta pääsee joskus joku bal- 
laadilaulaja heistä esille. Emme mitenkään tahdo 
väheksyä vanhemman polven runoilijoita, mutta 
nuorempienkin taiteellinen taso antaa heille jo elä- 
mänoikeuden ja heillekin täytyy myöntää vuoro as- 
tua esiin — jo ennen kuolemaansa. (Kailas!)) Emme 
uskoisi yleisönkään vaihtelua paheksuvan; ovathan 
yleisimmin lausutut runot miltei aina samat. Rune- 
berg ja osin Kramsu osataan jo ulkoa; miten lie 
— käsi sydämelle — Wildenbruchin »Noidan laulun» 
ja »syvästi traagillisen» — »Ferenc Renyim ... 


Missä ovat syyt, että uudempi runous ei ole pääs- 
syt vielä sille kuuluvalla arvovallallaan puhumaan 
aikamme ihmisille? Eikö yhtenä syynä ole mainit- 
tava osaltaan kustantajien, kriitikkojen, yliopiston 
ja seminaarien opettajien ja heidän vaikutuksestaan 
samaa totuttua läksyä opettavien oppi- ja kansa- 
koulujen opettajien liiallinen vanhan runouden ihan- 
nointi ja uuden unohtaminen? Ollenkaan esim. Ru- 
nebergin ja Topeliuksen ärvoa väheksymättä voita- 
nee kysyä eikö nykyhetken ilmapiiri ,nuorison ihan- 
teet, väpautuneiden tapojen seurauksena kokonaan 
uusi tuntemis- ja näkemistapa — eikö tämä kaikki 
löydä ilmaisumuotonsa vain uudesta runoudesta? 

Tämä »runouden sosialisoiminen» voitaisiin par- 
haiten suorittaa juuri lausuntanumeroiden avulla. 
Huvi- ja ohjelmatoimikuntien — itse lausujista puhu- 
mattakaan — tulee oppia käsittämään miten velvoit- 
tavaa kulttuuritehtävää he hoitelevat. Heidän avul- 
laan löytää nuori taiderunous tiensä suuren yleisön 
keskuuteen. On muistettava, että vähäpätöiseltäkin 
näyttävässä tilaisuudessa voidaan tehdä palveluksia 
Suomen runoudelle laskemalla sitä perustaa, jota 
avokatseinen ja eteenpäinpyrkivä nuori runoilija- 

POHJATUULI 


NAAPURIT. 


Kun luontosi on lamassa, 
sa huomaat: siinä samassa 
sua lisää tukistamassa 

on naapuristos oiva. 

Se matkii västäräkkiä, 
mut ajan tullen äkkiä 
kuin korppi kalasäkkiä 

se sua on rusikoiva. 


Saat potkua ja pistoa, 

— ne kohtaa takalistoa —, 
ja oivaa naapuristoa 

ei suinkaan suru paina. 
Se lukee sulle lakia: 

Kas, menestykses takia 

on potku manna makia 

ja lyönti Herran laina. 


Mut auta Neitsyt Maaria, 
jos otat tuosta vaaria. 
Taas seuraa uusi aaria: 

Se aikoo eelle meistä! 

Sun kanssas paistaa särkeä 
taas tuomaristo tärkeä, 

on piiskaa, piikin kärkeä, 
on patukkaa ja peistä. 


, 


Käyt jälleen syntipukista; 
ei auta vastaan mukista. 
Siks? löyhä luontos kukista 
ja selkäpuoles säästä. 

Sa seuraa nöyrää krapua. 
Se eteenpäin ei kapua, 

ja taapäin ilman apua 

voi joka sorkka päästä. 


Heikki Asunta. 


polvemme niin kipeästi kaipaa. IKL:n piirissä on 
tässä suhteessa ollut havaittavissa oikeaa pyrkimystä, 
mutta ei läheskään niin suuressa laajuudessa kuin 
pitäisi. 

Kun IKL tahtoo luoda uuden, nuoren Suomen, 
kuuluu sen ohjelmaan myöskin nuoren kulttuurin 
vartiointi ja auttaminen. IKL:n piirin, ollakseen 
todella kansakunnan elämää luova ja herättävä uu- 
distusliike, on koko voimallaan asettauduttava myös- 
kin terveitten taidevirtausten taa, ja yhä kasvavassa 
määrässä osoitettava kulttuuriharrastustaan. Vain 
siten voidaan tähän liikkeeseen liittää ja sitoa ne 
taiteilijat ja taiteenharrastajat — koko se sivisty- 
neistön osa, jolle käsite isänmaa ei ole vieras, vaan 
rakas. 

Erkki Ilmari. 


Pohjatuulen suhde 
teosofiaan. 


Koska Pohjatuulen toimitukselta on tiedusteltu, tarkoittaako 
v.ime numerossa julkaistu kirjoitus »Pekka Ervast kansallisena 
herättäjänä» eräänlaista suuntautumista teosoofista, maailman- 
katsomusta kohti, haluamme ilmoittaa, että Pohjatuulen kanta 
teosofiaan nähden on kriitillisesti tutkiva, kokonaisuutena ottaen 
täysin kielteinen, mikä käy selvästi ilmi jokaisesta Pohjatuulen 
ohjelmakirjoituksesta. Se, ettälehdessä annettiin tila erään Pohja- 
tuulen avustajan laatimalle kirjoitukselle, johtui osaksi siitä, että 
siten jouduttiin selostamaan erään suomalaisena kirjailijana esiin- 
tyneen henkilön tuotantoa, osaksi siitä, että tiesimme kyseessä- 
olevan henkilön joutuneen aikoinaan eroamaan Teosoofisesta Seu- 
rasta juuri oikeisto-kansallisen suuntansa tähden. 

Haluamme vielä mainita, että jos joku taiteilija on teosoofi, ei 
se estä meitä antamasta hänelle arvoa taiteilijana, mikäli hänen 
työnsä on kansallista. Muuten olisi meidän hyljättävä Leinot, 
Kailaat, Onervat ja lukemattomat muut. 

E. M. 


Miksi ei isä edes tällä ... 
(Jatkoa siv. 223.) 
että se on pahaa, — ja vedet herahtavat Annun silmiin. — 
Aina vain isä minun töitäni halveksii, vaikka — — Hänen täy- 
tyy painua pimeään nurkkaan, etteivät muut näkisi, kun kyy- 
neleet puhkeavat valumaan valtoimenaan. 

Kun väki valmistautuu lähtemään syömään, yhä vieläkin 
Annu seisoo syrjässä. Aivan tekisi mieli huutaa ääneen. — 
Että isä saattaakin sanoa niin pahasti . . . vaikka minä olen 
tehnyt työtä niinkuin muutkin — isotkin ihmiset ja isä . . . 

Annu, joka aina ensimäisenä on väen edellä juosta lipittä- 
mässä, astuskelee nyt joukon jälessä kotiin yhä nieleskellen, 
kun itku väkistenkin tahtoo tulla. Ja kun äiti väen sisään tul- 
tua huutelee tyttöstäänkin syömään, purskahtaa äänekäs itku 
ja Annu juoksee nopeasti — lammaskarsinaan piiloon. 

Siellä oman orvon nimikkonsa kaulaa puristaen Annu kat- 
keran surunsa ilmoille purkaa, yhä uudelleen ja uudelleen ky- 
syen: — Miksi . . miksi ei koskaan .. miksi ei isä edes tällä 
kertaa voinut myöntää . . että olin tehnyt jotain . . . Mutta 
ah, silloin, silloin hänen silmänsä repeävät suuremmiksi, hän 
tajuaa salamanväläyksellä, että isä vihaa häntä äidin tähden. 
Hän on kuullut kerran, että hänen pitäisi olla poika . .. Annu 
purskahtaa rajuun itkuun, itkee siksi, kunnes äiti löytää hänet, 
tarttuu lujasti käteen samalla puhuen lohduttavasti. 

Hilja Laaksonen. 


Ajatuksia kuvaamataiteitt. .. 
(Jatkoa siv. 234.) 
jin palvelukseensa. Uusi arkkitehtuuri synnytti myös uuden 
kuvanveistotaiteen ja tämä Le Corbusierin ja Rrchipenkon 
merkeissä liikkuva taide on varsin sopusointuista. 

Taiteen on löydettävä itselleen oikea tiensä huolimata krii- 
seistä. Mitkään pula-ajat eivät voi taidetta tappaa, sillä tai- 
teellisuus lepää meissä itsekussakin. Taide kuuluu elämään, 
on ihmisen kauneudenjanon jaloin ilmenemismuoto. Meissä 
on saatava aikaan todellinen taiteen herätys, jotta oppisimme 
ymmärtämään niitä arvoja, joita luodaan tälläkin hetkellä maas- 
samme ja voisimme estää niitä valumasta hiekkaan. — Se 
työ, mitä Pohjatuuli on aloittanut sinimustien värin alla on 


ollut syventävää herätystyötä. 
Olavi Bondsdorff. 


Helsinki 1934. K.F, Puromiehen Kirjapaino O.-Y. 

Urheilukärpäsen vi heinäkuun 
helteessä 


Tervehdys oikeata kättä nostamalla — nykyisin tunnetulla ni- 
mellään fascistitervehdys — on paitsi vanha roomalainen kunnian- 
arvoisa tervehtimistapa myöskin vanha olympialainen tervehdys. 
Monesti näkee täällä hidasverisessä Pohjolassakin juoksijan ko- 
hottavan juoksunsa päätyttyä käsivarttaan innokkaasti applodee- 
raavalle yleisömerelle, vilkkaasti reagoivista etelämaisista luon- 
teista puhumattakaan. Ja se näyttää varsin hauskalta silloin kuin 
se tapahtuu asiallisessa molemminpuolisessa yhteisymmärryk- 
sessä eikä mene liiallisuuksiin. Ja kukaan ei silloin myöskään 
ajattele politiikkaa. 

* 


Turha oli näinollen — ja jopa suorastaan naurettavaakin — 
ruotsalaisten mennä liberalistisessa kiihkossaan tukistamaan omia 
jalkapalloilijoitaan, jotka tulivat maailmanmestaruuskilpailuissa 
Italiassa äskettäin langenneeksi tähän samaiseen »fascistiseen 
syntiin». Pojat eivät otteluhurmiossaan tulleet ajatelleeksi, että 
siellä kotona kammotaan »ulkolaisia malleja ja esikuvia» silloin 
kuin ne ovat Mussolinin tai Hitlerin hyväksymiä ja että siitäkin 
asiasta nyt maalattaisiin pöpö seinään, kun he viattomasti kohot- 
tavat kentällä kättään yleisölle — maassa maan tavalla. Ja niin 
syntyi tragikoomillinen konflikti, joka päättyi siihen, että pojat 
pyysivät julkisesti anteeksi Mamma Svealta rikkomustaan, seli- 
tellen kuitenkin aitoruotsalaiseen tapaan, ettei se heidän käden- 
nostonsa ollut fascistitervehdys, koska heillä oli kämmen kään- 
nettynä niin-ja-niin-päin, kun taas Mussolinilla on se noin-ja-noin- 
päin. Hymyilikö kukaan? 

* 


Meitä hymyilyttää asia erikoisesti senvuoksi, että muistamme 
hyvin ruotsalaisten lemmikki-pojan Nisse Eklöfin Tukholman 
maaottelusta 1927, jolloin hän oli kunniansa kukkuloilla (toisin 
sanoen, jolloin m.m. Nurmi kieltäytyi juoksemasta häntä vastaan 
hänen epäurheilijamaisen käyttäytymisensä takia). Niin, silloin 
Tukholmassa läpytti yleisö luonnollisesti käsiään raivoisastiheti, 
kun, Nisse ilmestyi kentälle, vieläpä yltyi läpyttämään yhä enem- 
män kun Nisse ojenteli lehtereille kättään. Taisi onnensa kyllyy- 
dessä ojentaa lopuksi molemmatkin kätensä. — Mutta silloin ei 
vielä tunnettu Hitleriä! 

* 


Urheilijoillemme on hiljattain ilmestynyt Gummeruksen kus- 
tannuksella hyvin hyödyllinen ja tervetullut kirjanen nimeltä 
»Viimeinen voitelu». Siinä esittää eräs meidän kaikkein asialli- 
simmista ja tunnontarkimmista urheilukynäilijöistämme, toimit- 
taja Sulo Kolkka, haastattelujensa kautta hankkimiaan tietoja 
eräiden suomalaisten suururheilijoiden keskittäytymisestä tärkei- 
siin kilpailuihin ja tekee sen aito »simeonimaiseem tyyliinsä sel- 
västi, vakuuttavasti ja kuin naulankantaan iskien. 

Kuten kone tarvitsee viimeisen voitelun käydäkseen kelvolli- 
sesti, on ihminenkin sisimmältään rasvauksen tarpeessa johonkin 
tärkeään tehtävään ryhtyessään, sanoo Kolkka. Se on koettu jo 
koulunpenkillä kokeissa ja kun ylioppilaskirjoituksissa on tullut 
reppuja, on siirtyminen harjoituksista ratkaisevaan tehtävään 
tapahtunut töksähtäen, ilman viimeistä voitelua. Ja tällaisia 
töksähtelyjä tahtoo itsekullekin tulla uran alussa elämän eri 
aloilla. Ensimmäistä puhetta pidettäessä tahtovat sanat takertua 
kielenkantaan j.n.e. Vaikka urheilukin on pohjimmaltaan vain 
leikkiä, joutuu urheilija kilpailuissaan ja julkisissa esiintymisis- 
sään myös samantapaisiin tilanteisiin ja tämän tosiseikan varalle 
on Kolkka kertomuksiinsa koonnut keskusteluistaan urheilijain 
kanssa vaikutelmia, joita hän ei sano tarkoittavansa ojennus- 
nuoriksi eikä valmennusohjeiksi, vaan ainoastaan jutelmiksi siitä, 
mitä nämä tähdet» ovat sisimmässään tunteneet tehtäviensä 
edessä ja miten he ovat sitten niistä suoriutuneet. 

Mutta ohjeiksihan ne sittenkin pakosta muodostuvat, sillä mitä 
suuret edellä sitä pienet perässä. ' Eivätkä nuo ohjeet suinkaan 
olekaan joutavanpäiväisiä uteliaalle sanomalehtineekerille huoli- 
mattomasti singottuja sanoja jostain yhäntäkärpäsestä» irtipääs- 
täkseen, vaan peräti »syntyjä syviä», vakavien miesten asiallista 
itsetilitystä esimerkeiksi nuoremmille ja koko maan urheilumai- 
neen turvaamiseksi valmennusvahingoilta sielullisen ja ruumiilli- 
sen keskittymisen kulminatiokohdassa, siirryttäessä tärkeän kil- 
pailun ovella ruumiin harjoituksesta räjähdyspisteeseen, kun- 
tonsa ja hermovoimansa halliten. Urheilu ja kuntoutuminen ur- 
heilutehtäviin on nyt suuren keksijän, Nurmen, alkamana ja an- 
siosta kehittynyt tieteeksi ja pulppuavaksi tutkimuslähteeksi, 
jonka pohjalta jokainen nuori urheilija ammentaa itselleen kuhun- 


kin tilanteeseen sopivan menetelmän. Ja silloin on hyvä pitää 
vertailukohtina mielessään, mitä vastaavissa kohdissa taipaleensa 
varrella ovat ajatelleet ja miten menetelleet suuret esikuvat sel- 
laiset kuin Koponen, Koutonen, Savolainen, Ebb, Lehtinen, Ko- 
lehmainen, Nurmi, Thunberg, Saarinen, Reinikka, Peräsalo, Kot- 
kas, Kokkinen, Bärlund, Mikkeli ja Strandvall. Ja tässä mielessä 
on Kolkan kirjanen erinomaisen hedelmällinen. 

Mennäksemme pikkumaisuuksiin tekee mielemme kuitenkin 
huomauttaa, että kirja olisi parilla lisäpiirteellä (Järviset, Hell- 
berg, Reingoldt, Grahn, Oksa, Grönlund!) voitu saada antamaan 
pyöristetyn yleiskuvan koko Suomen tämän hetken edustavim- 
masta urheiluelämästä. Ja silloin olisi sietänyt saada ainakin ku- 
vansa joukkoon myöskin vakuuttava olympialaisvoittaja ja Nur- 
men manttelin riisuja pitkillä matkoilla Volmari Iso-Hollo, jonka 
viimeaikaisissa vaiheissa saattaa olla nuorille juoksijoillemme 
opetusta enemmän kuin syrjästä katsoen näyttää. Mutta näin 
tyhjentävää läpileikkaustahan ei Kolkka ole pyrkinytkään teke- 
mään, eikä siitä siis sen enempää. — Huomauttaisimme tekijälle 
lopuksi sanasta votteluhumoori», jota hän käyttää tarkoittaes- 
saan ilmeisesti ottelutuulta 1. -alttiutta. Jos siinä kohden nyt 
välttämättä on käytettävä lainasanaa, niin lienee varminta pu- 
hua otteluhumööristä, sillä muuten saattaa asia todellakin saada 
humoristisen käänteen vastoin tekijän tarkoitusta. 


* 


Edellämainitun urheilun tieteeksi-muuttumisen tiliin voitaneen 
merkitä esim. nyt se suuri vonni onnettomuudessa», ettei Nurmen- 
kaan menetys kansainvälisessä mielessä ole koitunut edustus- 
urheilullemme korvaamattomaksi vahingoksi. Juoksijamateriaa- 
lia on Suomessa yllinkyllin joka kylässä ja kun nyt on kehitetty 
täällä kansantajuisia yleispäteviä kuntoutumismenetelmiä, on 
oikeastaan kysymys vain kerän pään löytämisestä. Sisua sitten 
on kyllä riittämiin viemään tuo rääkki kunnialla loppuun. Ja näin 
putkahtelee meillä tuontuostakin pintaan valmiita maailman va- 
liojuoksijoita, sananmukaisesti kuin sieniä sateen jälkeen. Niin- 
kuin tänäkin suvena peräti parivaljakkoina. 


* 


Parivaljakko Askola—Höckert oli todellakin ilahduttavimpia 
ilmiöitä maaottelussa Norja—Suomi Viipurissa 30. 6.—1. 7. 
Juostappa nyt ensikertalaisina maan edustustehtävässä heti vuo- 
den parhaat ajat koko maailmassa — ja toinen miehistä vasta 
ensi kertaa mukana huomattavammassa kilpailussa — se on 
tasoa! Höckert vakiinnutti sitten mainettaan hiukan myöhemmin 
voittamalla Helsingissäitsensä Lauri Lehtisen 2000 m:llä. Kunhan 
nyt ei vain menisi tuolle nuorelle, hiukan kerskailunhaluiselle (!) 
helsinkiläisylioppilaalle. päähän nämä saavutukset. Toivotaan 
parasta. Ruotsalaisen keihäänheittäjä-Lundguistin kohtalo on 
tässä suhteessa läheinen varoittava esimerkki. — 

Akateeminen urheilumme alkaa muuten saada jo amerikkalais- 
mallisia huipputekijöitä. Höckert ja Kuntsi edustavat sellaista 
meidän urheiluoloissamme harvinaista hyvinvoipaa herrasluok- 
kaa, jota ei ainakaan ammattilaisseireeneillä horjuteta. Höckert 
on vielä suurempi rariteetti ollessaan ensimmäinen suomalainen 
akateeminen suur-kestävyysjuoksija. 


* 


Onpa saatu Suomessa tänä vuonna herkutella maaotteluvoi- 
toilla kerrakseen. Kaikki ne on voitettu vastaansanomattomasti 
tähän mennessä. Talvella ensiksi paini, nyrkkeily ja jääpallo 
Ruotsia vastaan, sitten heimopainit mahdollisimman ylivoimai- 
sesti, jalkapallossa tasapeli Hollannin kanssa ja voitto Tanskasta 
sekä yleisurheilussa yhtä komea voitto kuin viime vuonna Oslon 
Bisletillä. Onpa jo melkein varaakin hävitä Ruotsille ja Norjalle 
jalkapallossa ja Saksalle yleisurheilussa (!) — niinkuin pelkäämme 
käyvän —, vaikka tiukalle sitä aiotaan ottaa. — Sensijaan on 
epäonnistuttu Euroopan- ja maailmanmestaruuskilpailuissa — 
paitsi nyrkkeilyssä, jossa tuli 100-prosenttinen voitto. Mutta pai- 
nissa ja voimistelussa. Liekö tuo sitten enne Torinon suurkisojen 
varalle. Ne kisathan ovat myös Euroopanmestaruuskisat. 

Kesän ohjelmassa on lähin suurrynnistys nyt yleisurheilu- 
mestaruuskilpailut Tampereella t.k. 28—29 p:nä, jolloin m.m. 
valitaan lopullisesti edustusjoukkueemme yleisurheilumaaotte- 
luun Viroa vastaan Tallinnassa elokuun 18—19 päivinä ja sitten 
Torinoon. — Eiköpähän tavattane Tampereella arv: lukijankin 
kanssa! 

Esko. 

Pohjatuulen ohjelma 


Me tahdomme kirjallisuuden alalla toimia isänmaamme hyväksi päämääränämme 
yhtenäinen, voimakas kansakunta. Näkemyksemme Suomen kansan suuresta tule- 
vaisuudesta antaa työllemme innoituksen. 

Me käsitämme, että hengen valta on aineen valtaa korkeampi. Vain etulas- 
kelmien yläpuolelle kohoava hengen pyhä uskollisuus kutsumustaan kohtaan tekee 
herättävän kulttuurityön mahdolliseksi. 

Me lähdemme tutkimaan kaikkinaisia elämänilmiöitä sisältäpäin löytääksemme 
tien niiden alituiseen muuttumiseen vaikuttaviin syihin. 

Me taistelemme aktiivisesti myönteisen maailmankatsomuksen puolesta. Me 
emme tunnusta kielteisyyttä, sillä vain rehellinen, rohkea ponnistaminen poistaa 
toivottoman alistuvaisuuden ja takaa koko kansan nousun. , 

Me tunnemme elämän kivikovan todellisuuden, mutta tajuamme, ettei kärsi- 
myksiä vähennetä pakenemalla, vaan voittamalla. Siksi tahdomme herättää ihmisen 
vaisto-olotilasta henkiseen tietoisuuteen, sillä valveutuminen on kulkua todelliseen 
vapauteen. 

Me tahdomme taistella kestävien, siveellisten arvojen luomiseksi. Siksi vaa- 
dimme kunnioitusta kotia, isänmaata ja uskontoa kohtaan, koska meillä on elävä 
käsitys niiden merkityksestä ihmisen korkeampaan nousuun. 

Me vaadimme kirjallisuudelta elämäntunnon, ei ulkonaisten muotojen ilmen- 
tämistä. Siksi taistelemme kansallisesta maaperästä kohoavan elävan taiteen puolesta. 

Me' sovellutamme kansainvälisistä saavutuksista tulevan hyvän omaan maa- 
peräämme, mutta taistelemme järkähtämättä kansamme vapauttamiseksi väärästä 
alemmuuden tunnosta, voidaksemme antaa omintakeisen kulttuuripanoksen kansal- 
lemme ja koko maailmalle. 

Me tunnemme, että elämä on persoonallisuuksien valtaa. Tuntien työmme 
vastuun, vaadimme oikeutta raivata itse oman tiemme ulkonaisen pakon kehitys- 
tämme tukahduttamatta. 

Meitä kannustaa voimakas toveruustahto valloittaa sydämet puolellemme. Siksi 
lähdemme suomalaisina Suomen kansan keskuuteen tunnustaen vain yksilöllisen 
ihmisarvon sanelemat oikeudet. Me tahdomme luoda uuden, rohkean elämäntun- 
teen ja maailmankäsityksen. 


=. OTIS OS EETIT Iain n - 


HELSINKI 1931 . K. F. PUROMIEHEN KIRJAPAINO O..Y,. 


